Raspisani konkursi za Smederevsku pesničku jesen – Semendria\nRaspisani konkursi za Smederevsku pesničku jesen\n02. avgust 2012. KULTURA – Ovogodišnji 43. Međunarodni festival poezije Smederevska pesnička jesen održava od 15. do 19. oktobra 2012. godine.\nU okviru festivala raspisano je nekoliko konkursa za dodelu nagrada.\nRaspisan je konkurs za dodelu Nagrade Zlatko Krasni. Pravo predlaganja prevedenih pesničkih knjiga, objavljenih od jula 2011. do jula 2012. godine, sa srpskog i na srpski jezik živih autora imaju izdavači, prevodioci, udruženja pisaca, udruženja prevodilaca i pojedinci iz Srbije i iz svih zemalja sveta.\nPredlagač treba predloženu knjigu da dostavi (u tri primerka prevoda i original u jednom primerku) na adresu:\nMeđunarodni festival poezije Smederevska pesnička jesen (za Nagradu Zlatko Krasni), PP 118, 11300 Smederevo do 15. septembra 2012. godine.\nIme dobitnika će biti saopšteno početkom oktobra, a Nagrada (koja se sastoji od Povelje i novčanog iznosa) uručena 18. oktobra 2012. godine na završnoj večeri Festivala.\nKonkurs za pesničku nagradu Zlatna struna:\nAutori na konkurs mogu da pošalju najviše dve svoje neobjavljene pesme napisane na srpskom ili nekom stranom jeziku sa obaveznim prevodom na srpski.\nPesme potpisane šifrom i otkucane u četiri primerka (razrešenje šifre zapečaćeno u posebnoj koverti dostaviti uz pesme ) poslati na adresu Međunarodni festival poezije Smederevska pesnička jesen (za konkurs) pp 118, 11300 Smederevo.\nPesme treba da stignu najkasnije do 15. septembra 2012. godine.\nAutori pet najuspelijih pesama, po odluci stručnog žirija, biće pozvani da učestvuju na Festivalu 17. i 18. oktobra 2012. Pesme će da budu objavljene u posebnoj publikaciji. Dobitnik nagrade biće poznat na završnoj večeri festivala i njemu će pripasti statueta Zlatna struna (rad akademskog vajara Selimira Jovanovića) i novčani iznos.\nKonkurs za dodelu nagrade Zmaj Ognjeni Vuk:\nPravo učešća na konkursu imaju pesnici iz Srbije i srpskog rasejanja koji su objavili knjigu pesama na srpskom jeziku u periodu od jula 2011. do jula 2012. godine. U razmatranje će se uzeti prva izdanja knjiga prvi put objavljenih pesama, a neće se razmatrati knjige sabranih, izabranih pesama ili knjige sa pesmama ranije objavljenim sa drugim naslovom.\nKnjigu pesama u 4 primerka potrebno je poslati na adresu Narodna biblioteka Smederevo (za konkurs), Karađorđeva 5, 11300 Smederevo.\nKonkurs je otvoren do 15. septembra 2012. godine.\nSve informacije mogu da se dobiju na telefone Biblioteke 026 222 270 i 026 223 740\nili na sajtovima www.biblioteka-smederevo.org.rs i\nNagrada se sastoji od Plakete Zmaj Ognjeni Vuk i biće uručena na 43. Međunarodnom festivalu poezije Smederevska pesnička jesen 15. oktobra 2012. godine.\n« Radnici Želvoza najavljuju protest\nLubenica od 48,8 kilograma »


Muke sa prevozom stanovnika na jugu Srbije: U školu nekako – DnevniZurnal\nMuke sa prevozom stanovnika na jugu Srbije: U školu nekako\nby admin 04/02/2022, 16:09 999 Views\nStanovnici dvadesetak sela sa područja opštine Gadžin Han ostali su bez ikakve autobuske veze sa Nišom u večernjim časovima pošto je jedini prevoznik na tom području “Niš-ekspres”, ukunio ovog meseca jedini večernji polazak u 18.35 časova. Meštani su kazali da su se suočili sa velikim problemom jer njihova deca koja pohađaju srednju škole u gradu ne mogu da se vrate kući po završetku popodnevne smene, a kući ne mogu ni radnici čije se smene završavaju u toku popodneva, jer je poslednji polazak autobusa iz Niša za taj deo Srbije sada u 17 časova.\nMeštani apeluju za pomoć, kako su kazali, prvenstveno zbog dece koja žele da se i dalje školuju.\nDragana Đorđević iz Donjeg Dušnika, majka dva srednjoškolca, istakla je da deci plaćaju skupe mesečne karte za prevoz, a autobusa nema.\n„Za dva đaka mesečno plaćamo za prevoz 16.500 dinara, ali istoga dana kada smo im ovog meseca kupili kartice ‘Niš-ekspres’ je ukinuo večernji polazak. Sada mogu da budu u školi samo prva tri časa i moraju da izađu sa poslednja tri ili četiri časa da bi ‘uhvatili’ poslednji autobus“, istakla je Đorđević.\nOna je kazala da su obavestili razredne starešine i da će deci biti opravdani časovi, ali da to nije rešenje problema.\n“Mi želimo da idu u školu, ne želimo da gube časove. Neće moći da budu ocenjeni, doći će u situaciju da polažu razred. Stariji sin je četvrta godina srednje škole, treba da sprema veliku maturu, a kako će da je sprema ukoliko odsustvuje sa časova”, rekla je Đorđević.\nPrema njenim rečima, polazak u 18.35 nije jedini koji je “Niš-ekespres” ukinuo u poslednjih nekoliko godina.\n“Ukinuli su i polazak iz Niša u 22 časa, u 20.10 i sada je ostao kao poslednji ovaj u 17 časa. Nakon tog vremena smo potpuno odsečeni od grada”, rekla je Đorđević.\nZorica Cvetanović, majka šestoro dece iz Donjeg Dušnika, kazala je da problem sa prevozom imaju svi stanovnici i to kako sa odlaskom do Gadžinoh Hana i Niša, tako i sa povratkom.\n“U Dušniku ne radi laboratorija, ne radi svakoga dana ni apoteka i pošta tako da smo primorani da za svaku sitnicu idemo u Gadžin Han, a autobusi idu veoma retko. Odemo ujutru u 6.30 u Gadžin Han, a možemo da se vratimo otuda tek u 12.30”, rekla je Cvetanović.\nU Gadžinom Hanu, dodala je, pre nekoliko godina je zatvorena autobuska stanica, tako da putnici nemaju gde da sečakaju dolazak autobusa, već su primorani da napolju čekaju i da se smrzavaju.\nMiroljub Cvetković, vlasnik i direktor staračkog doma “Eko Trem” u Donjem Dušniku, rekao je da su ukidanjem autobuskih linija zaposleni u tom domu dovedeni u situaciju da ne mogu da odu na posao niti da se vrate kući u Niš.\n“Mesečna karta za prevoz radnika od Dušnika do Niša je 11.800 dinara i to moramo da platimo do petog u mesecu. Međutim, uprkos skupim kartama primorani smo da se snalazimo za prevoz, da vozimo radnike do Gadžinog Hana ili da ih vozimo kolima do Niša, jer nema autobusa”, kazao je Cvetković.\nOn je istakao da je “Niš-ekspres” ukinuo polaske autobusa, ali da ne želi da vrati novac za karte za prevoz.\n“Razgovarao sam sa vlasnikom i direktorom ‘Niš-eskpresa’, predlagao da umesto velikog autobusa sa 50 mesta vozi minibus, ali dogovora sa njima nema. Oni su jednostavno monopolisti i ponašaju se kako njima odgovara”, istakao je Cvetković.\nPrema njegovim rečima, privatni prevoznici iz susedne leskovačke opštine zainteresovani su da voze putnike i na području opštine Gadžin Han, ali “Niš-eskpres” tako nešto ne dozvoljava.\nPredsednik opštine Gadžin Han Milisav Filipović rekao je da postoji mogućnost da opština sama reši problem javnog prevoza na svojoj teritoriji, ali da će meštani morati da se strpe još mesec ili mesec i po dana.\n“Dobili smo od Ministarstva za brigu o selu novac za kupovinu minibusa i to vozilo treba da stigne za mesec ili mesec i po dana. Uključićemo u prevoz i dva minibusa koja već posedujemo. Drugog rešenja nemamo”, kazao je Filipović.\nOn je istakao da je opština više puta do sada pokušala da sa “Niš-eskpresom” postigne dogovor oko prevoza i uvođenja većeg broja autobuskih polazaka, ali da su svi ti pokušaji propali.\n“Oni traže da im za održavanje većeg broja linija plaćamo subvencije koje na godišnjem nivou iznose 35 miliona dinara, a mi taj novac nemamo. To je skoro 10 odsto ukupnog opštinskog budžeta”, naglasio je Filipović.\nPrema njegovim rečima, kada tri opštinska minibusa krenu da prevoze putnike, učenici će imati besplatan prevoz, a biće i posebnih kategorija putnika koji će plaćati minimalnu cenu karte.\nIz “Niš-eskpresa” za sada nisu odgovorili na pitanje novinara da li će i kako rešiti problem sa prevozom stanovnika dvadesetak sela na području opštine Gadžin Han.


Košarkaški klub Mega Mozzart » KOMPANIJA LEKS GROUP NOVI GENERALNI SPONZOR MEGE, UZ TO IDE I NOV NAZIV KLUBA – MEGA LEKS!\n“ Kompanija Leks Group želela je da se na polju marketinga i promocije svojih brendova proširi na ceo Balkan i tako prepoznala Megu kao najbolje rešenje za to. Želeli smo da to bude mlad tim, sa pozitivnim i primerenim delovanjem, a Mega to jeste. Nadamo se uspešnoj saradnji, kao i da je ovo samo prvi ugovor u nizu.”\nGoran Ćakić se zahvalio dugogodišnjem prijatelju kluba Vizura sportu i najavio nove pobede sa novim partnerima:\n“ Pre svega zahvalio bih se našem dugogodišnjem prijatelju i partneru Goranu Radojičiću na saradnji. Dugi niz godina smo sarađivali, zajedno pobeđivali i doveli klub na nivo na kojem je danas.


Šarčević: Probno PISA testiranje početkom aprila\nProbno PISA testiranje u Srbiji počinje početkom aprila, a novina je da će učenici prvi put rešavati test iz finansijske pismenosti i da će testove raditi elektronskim putem.\nMinistar prosvete Mladen Šarčević kaže da će se probno testiranje raditi u 61 školi, po metodologiji koju će odrediti Savet za PISA testiranje.\nSRBIJA I PISA TEST Pogled na ovu mapu dokaz je naše VELIKE SRAMOTE\n- Mi smo prvo formirali tim, koji je sada prerastao u Savet i to je ozbiljno, ekspertsko telo koje ima četiri radne grupe koje se bave raznim oblastima u okviru PISA testiranja - pojasnio je Šarčević.\nTestiranje sledeće godine\nSledeće PISA testiranje zakazano je za 2018. godinu, a ministar kaže da predstoji kratak period za pripremu, da se krenulo sa ozbiljnim obukama nastavnika, te da se uz naporan rad može napraviti dobar rezultat koji može biti vidljiv tek 2021. godine.\nFoto: OECD / screenshot\nTestiranje je do sada obuhvatalo tri oblasti - razumevanje pročitanog teksta, matematičku i naučnu pismenost, a u buduće će se raditi i test iz finansijske pismenosti.\nFinansijska pismenost - šta su krediti, kartice, kako štedeti, racionalno trošiti novac, do sada nije bilo zastupljena u planovima i programima škola u Srbiji, zbog čega je Ministarstvo prosvete u saradnji sa Narodnom bankom Srbije organizovalo radionice za finansijsku pismenost koje će početi krajem meseca.\n- PISA je odličan indikator koji govori o funkcionalnoj pismenosti učenika. Naši đaci su i ranije bili solidni u rešavanju nekih problema, ali su bili loši u oblastima matematike i jezičke pismenosti - pojasnio je ministar, i dodao da rezultati testiranja najbolje govore o postignućima i kvalitetu obrazovanja u jednoj zemlji.\nTestiranje na tri godine\nProbno testiranje poslužiće da se učenici upoznaju kakvi su testovi, da se vidi u kojim oblastima loše stoje, kako bi se na tome poradilo do zvaničnog testiranja zakazanog za narednu godinu.\nSrbija u PISA testiranju učestvuje od 2001. godine, testiranje se radi svake tri godine, a naša zemlja preskočila je testiranje 2015. godine, jer za to nisu bila obezbedjena sredstva.\nU PISA testiranju učestvuju učenici prvog razreda srednje škole, a kandidati za ovogodišnje probno testiranje su učenici rodjeni 2001. godine.\nPISA testiranje u 2015. definitivno bez đaka iz Srbije\nNa poslednjem PISA testiranju na kome su učestvovali učenici iz Srbije, 2012. godinu, postignuti su rezultati koji su ispod proseka. Srbija je zauzela 43. mesto od 65 zemalja.\nDANAS POČINJE UPIS PRVAKA Prijavljivanje moguće i preko portala eUprava\nU Srbiji ujutro hladno, mestimično sa kratkotrajnom maglom i ponegde pojavom slabog prizemnog mraza, a tokom dana preovlađivaće sunčano.


LUKAČ: ZABRANjUJE SE IZAZIVANjE PANIKE I NEREDA | SRNA\nLUKAČ: ZABRANjUJE SE IZAZIVANjE PANIKE I NEREDA\nBANjALUKA, 19. MARTA /SRNA/ - Ministar unutrašnjih poslova Republike Srpske Dragan Lukač rekao je da je na današnjoj sjednici Vlade Srpske u Banjaluci, na inicijativu MUP-a, usvojena odluka o zabrani izazivanja panike i nereda za vrijeme vanredne situacije, proglašene na teritoriji Republike.\nLukač je rekao da se za vrijeme vanredne situacije zabranjuje iznošenje ili prenos lažnih vijesti, tvrdnje kojima se izaziva panika ili teže narušava javni red i mir, te onemogućava ili značajnije ometa sprovođenje odluka i mjera državnih organa ili organizacija.\nZabrane se odnose na radnje učinjene posredstvom sredstava javnog informisanja, društvenih mreža ili sličnih sredstava.\n"Posljednjih dana na društvenim mrežama šire se komentari neodgovornih osoba koje iznose lažne vijesti izazivajući paniku, uznemirenost i strah kod građana, a što može proizvesti razne posljedice", rekao je Lukač na konferenciji za novinare nakon sjednice Vlade Srpske u Banjaluci.\nOn je naveo da su za kršenje ove odluke Vlade predviđene novčane kazne od 1.000 KM do 9.000 KM za fizička, pravna lica i druga odgovorna lica.\nLukač je naglasio da će se za poštivanje ove odluke za vrijeme vanredne situacije na cijeloj teritoriji Srpske pobrinuti policija Srpske.\n"Nadamo se da će svi građani, a posebno neodgovorni pojedinci, shvatiti da će biti kažnjavani za neodgovorne postupke. Pronaći ćemo ih i na društvenim mrežama, i za to imamo mogućnosti. Svim ovim mjerama želimo da zaštitimo naše stanovništvo od svih lažnih vijesti o virusu korona. Poručujem građanima da vjeruju samo vijestima zvaničnih organa i ne nasjedaju na manipulacije onih koji žele nanijeti štetu Srpskoj i našim ljudima", poručio je Lukač.\nOn je rekao da će policija Srpske one koji prenose lažne vijesti i namjerno izazivaju paniku saslušati i procesuirati u skladu sa svojim ovlašćenjima.\nKada je riječ o državljanima BiH i Srpske koji su u zaustavljeni na graničnim prelazima, Lukač je naveo da su nadležni ranije molili naše ljude iz inostranstva da ne dolaze u zemlju zbog aktuelne situacije.\n"Zato što su svi koji su unijeli virus došli iz drugih zemalja. Ipak, neki su odlučili da dođu. Tako je i autobus sa našim ljudima, uglavnom iz Prnjavora, zaustavljen i stavljen pod kontrolu na prelazu u Gradišci. Policija će ga sprovesti do zdravstvene ustanove. Svima će biti uzeti uzorci, biće testirani, a poslije ćemo odlučiti šta dalje. Svi ostaju u autobusu i neće moći da ga napuste dok ne odlučimo gdje ćemo ih smjestiti", rekao je Lukač.\nOn je istakao da građani uglavnom poštuju mjere Vlade Srpske u vezi sa virusom.\n"Ali uvijek ima neodgovornih. Jutros smo u Trebinju zaustavili vozilo sa dva lica iz inostranstva kojima je Federalna zdravstvena inspekcija izdala rješenje za izolaciju, a oni to nisu poštovali, već su došli u Srpsku... Biće procesuirani i riječ je o krivičnom djelu koje se može kvalifikovati kao namjerno prenošenje zarazne bolesti", pojasnio je Lukač.\nOn je rekao da policija Srpske od jutros na više mjesta u Republici i blizu graničnih prelaza kontroliše sprovođenje pravila nadležnih o izolaciji i slično.\n"Svi koji to ne budu poštovali biće procesuirani i prema njima u tom smjeru neće biti obzira", ponovio je Lukač i zamolio građane i one koji dolaze izvana da poštuju sve mjere nadležnih.\nU Republici Srpskoj do sada je potvrđeno 29 slučajeva pozitivnih na novi virus korona - u Banjaluci je 23 registrovanih, Čelincu dva, te Laktašima, Srpcu, Prnjavoru i Modriči po jedan, a svi su stabilnog zdravstvenog stanja.\nĐOKIĆ: SRNA DALA NEMJERLJIV DOPRINOS RAZVOJU SRPSKE\nEPIDEMIOLOŠKA SITUACIJA STABILNA, BOLNICI 70.000 KM ZA ZAŠTITNU OPREMU\nTRIVIĆ: UREDNIČKI I NOVINARSKI TIM POKAZUJE DA JE NA VISINI ZADATKA\nSRNA - SABORAC SRBA POVRATNIKA\nZA RJEŠAVANjE POSLJEDICA EPIDEMIJE 80,5 MILIONA EVRA\nDODIK DANAS NA SJEDNICI GRADSKOG KRIZNOG ŠTABA U TREBINjU\nPRVE ĆE SE OPORAVITI DANSKA, NORVEŠKA, ŠVAJCARSKA, NjEMAČKA..


BANJALUKA - Ljekari u Republici Srpskoj za šest mjeseci ove godine propisali su oko 3,2 miliona recepata za razne lijekove, među kojima je najviše medikamenata za bolesti kardiovaskularnog sistema.\nTo su podaci Fonda zdravstvenog osiguranja RS, kojeg su lijekovi na recept u prvom polugodištu ove godine koštali oko 35,2 miliona KM.\n"U odnosu na isti period 2016. godine, u prvih šest mjeseci ove godine propisano je za dva odsto više lijekova", istakli su u Fondu, dodajući da je u prosjeku mjesečno propisivano oko 320.000 recepata za lijekove za kardiovaskularni sistem.\nNacionalni koordinator za prevenciju kardiovaskularnih bolesti RS Duško Vulić kaže da ne čudi što je među propisanim lijekovima najviše onih za srce.\n"Godinama unazad srce i bolesti kardiovaskularnog sistema su vodeći uzrok smrtnosti, a među oboljelima je sve više mladih u trećoj deceniji života", rekao je Vulić.\nDodaje da je prevencija najbolji lijek za svaku bolest, pa tako i za kardiovaskularna oboljenja.\n"Redovna kontrola krvnog pritiska, šećera i masnoće u krvi, te održavanje tjelesne težine i zdrava ishrana neophodni su za očuvanje zdravlja srca. Uz sve to, potrebna je i redovna fizička aktivnost i izbjegavanje alkohola i cigareta", rekao je Vulić.\nPrema podacima Agencije za lijekove i medicinska sredstva BiH, potrošnja lijekova u proteklih nekoliko godina je na istom nivou. Dodaju da je godinama unazad najveća potrošnja lijekova za tretman kardiovaskularnih oboljenja, što je, kako kažu, i logično, jer je i broj oboljelih od kardiovaskularnih oboljenja najveći među oboljelima.\nU Agenciji za lijekove i medicinska sredstva BiH kažu da na tržištu trenutno nema nestašice lijekova i da su dostupne sve terapije potrebne za tretman stanovništva.\n"Međutim, naši fondovi nisu u zavidnoj finansijskoj situaciji, pa ovaj ekonomski momenat može izazvati slabiju dostupnost nekih lijekova pacijentima kojima su oni neophodni", istakli su u Agenciji.


► Asanž: Snouden je na sigurnom\n"Edvard Snouden je napustio Hong Kong pošto je dobio dokumenta kojima je stekao izbeglički status u Ekvadoru" rekao je Asanž, koji takođe uživa ekvadorski azil.\n"Snouden je od ekvadorske vlade dobio dokumenta koja mu omogućavaju\nda u tu zemlju uđe kao izbeglica" rekao je Asanž u telefonskom razgovoru sa novinarima.\nBela kuća očekuje da Rusija protera Snoudena\nBela kuća saopštila je da očekuje da Rusija protera u SAD bivšeg radnika američke NSA Edvarda Snoudena, koga SAD optužuju za špijunažu i istakla da je Vašington često udovoljavao ruskim zahtevima da im isporuči ruske kriminalce.\n"Ovo je bio nameran izbor (kineske) vlade da pusti odbeglu osobu, uprkos postojanju validnog naloga za hapšenje i ta odluka bez sumnje ima negativan uticaj na odnose naše dve zemlje", rekao je Karni.\nMinistar spoljnih poslova Ekvadora Rikardo Patinjo izjavio je na konferenciji za štampu u vijetnamskoj prestonici Hanoju da Ekvador razmatra zahtev Edvarda Snoudena za azil.\nPatinjo je rekao da su principi ljudskih prava najvažniji kad je reč o slučaju Snoudena. On je rekao da je u kontaktu sa Rusijom gde se Snouden, kako se veruje, još nalazi, preneo je Rojters.\nInformacije o tome o gde se Snouden sada nalazi su kontradiktorne.\nAgencija Interfaks je, pozivajući se na dobro upućene izvore, prenela da je Snouden najverovatnije već napustio Rusiju, dok je Raša tudej, pozivajući se na agenciju Itar-Tas s, navela da se Snouden još nalazi u tranzitnoj zoni na moskovskom aerodromu.\nAvion ruske kompanije Aeroflot, za koji je Snouden rezervisao kartu, poleteo je danas za Kubu, ali bez Snoudena, saopštila je ta ruska vazduhoplovna kompanija.


Vučić: Gasovod žila kucavica za privredu i više investitora; Očekujemo rast oko 7,5 odsto u prvih šest meseci(VIDEO)\nIzvor: Radio Televizija Vojvodine, 30.Jul.2021, 06:19\nVučić je posle obilaska radova rekao da je Srbija ranije u veoma kratkom roku izgradila gasovod >> Pročitaj celu vest na sajtu Radio Televizija Vojvodine << u dužini od 402 kilometra, ali da sada postoji minimalno kašnjenje na toj stanici od mesec ili dva, ako imamo u vidu koronu i sve druge probleme sa kojima smo se suočavali.\n"Gasovod je žila kucavica i suština. Da vidimo i nove elektrane koje ćemo graditi, da li će biti gasne ili vetroelektrane ili neke druge, hidroelektrane ili termoelektrane", naveo je Vučić.\nU Srbiji 80.000 gradilišta\nObilasku radova prisustvovali su i generalni direktor Srbijagasa Dušan Bajatović, direktor Gastransa Igor Jolkin i ambasador Rusije Aleksandar Bocan Harčenko.\nVučić je pitao Bajatovića za gasifikaciju Valjeva, koji je rekao da se radi na izradi plana, projektovanju i da počinje eksproprijacija zemljišta. Kada je reč o gasifikaciji na potezu od Leskovca do Vranja, Bajatović je rekao da su pripreme u toku i da bi trebalo od oktobra da počnu da rade taj deo. Predsednik je zatražio od Bajatovića da se razvede gas i za Surčin, Belu Crkvu i Kovačicu.\nVelika je borba za novac, Srbija da osigura svoje resurse\nU svetu vlada velika borba za novac, jer bogati žele da ostanu bogati, ali ne mogu više da doprinose i proizvode kao ranije i da je zato za Srbiju važno da obezbedi energetsku bezbednost kao i da osigura sopstvene resurse, izjavio je Vučić.\nOn je u Velikoj Plani na pitanje da li kompresorska stanica koja se gradi znači da ćemo imati kvalitetniji gas i povoljniju cenu gasa, rekao da ne može reći da će cena biti povoljnija.\n"Čekajte za godinu dana kada nam uvedu takse i na metan, pa nam zabrane da jedemo kravlje meso, jer su preživari. Nagledaćemo se cirkusa svakojakog, jer je velika borba za novac. Bogati žele da ostanu bogati, ali ne mogu da doprinesu i proizvode kao ranije. Pre 20 godina Evropa je imala 20 odsto udela u svetskoj proizvodnji, a sada je to 10 odsto i biće za par godina na sedam procenata. To su ogromne promene, a svi se prave da se ništa ne menja“, rekao je on.\n"Osim što Srbijagas mora da radi tačnije i preciznije, a generalni direktor veću brigu da vodi o ljudima. Ljudi čekaju na gas i u Valjevu, Vranju, Kovačici, Surčinu, to su stvari gde kasnimo“, upozorio je Vučić.\n"Verujem da će se generacije koje dolaze ponositi onim što smo uradili za kratko vreme“, zaključio je Vučić.\nOčekujemo rast oko 7,5 odsto u prvih šest meseci\n"Imaćemo od 7,4 do 7,6 odsto. Imaćemo posle podne procenu, ja ću da se slikam za instagram story, reći ću kolika je stopa rasta, da bi ljudi znali da li smo uspeli", rekao je Vučić odgovarajući na pitanja novinara u Velikoj Plani.\nRealizacija projekta trajala je od 2019. do 2021. godine, a prema planovima gasovodom će prolaziti do 12,4 milijardi kubika gasa godišnje za potrebe Srbije i zemalja EU. Investitor projekta je Gastrans, zajedničko preduzeća Gasproma i Srbijagasa. Kompresorsku stanicu "Velika Plana" gradi firma IDC.\nHarčenko: Gasovod evropski projekat, doprineće energetskoj bezbednosti\nVelika Plana -- Predsednik Srbije Aleksandar Vučić danas je obišao radove na izgradnji kompresorske stanice Velika Plana..."Zadovoljan sam. Godinama smo čekali da radimo ovako važne infrastrkturne projekte, a gasovod je svakako jedna od najvažnijih. Ovo je velika stvar za Srbiju", rekao je Vučić...\nPredsednik Srbije Aleksandar Vučić izjavio je tokom posete gradilištu kompresorske stanice Velika Plana u okviru izgradnje gasovoda da je taj projekat "velika stvar za Srbiju", ali je naglasio kako ne može reći da li će cena gasa biti manja.


AZIJA – Page 55 – Bankar.me\nKina sprema “crnu listu” sektora zabranjenih za američke investicije\nJune 6, 2016 AZIJA, MAKRO, PLANETA, SAD, SVE VIJESTI 0\nKina će predstaviti “negativnu listu” sektora u ekonomiji koje neće otvarati za američke investicije u okviru bilateralnog investicionog sporazuma.\nDevalvacija juana se neće svidjeti Americi\nMay 30, 2016 AZIJA, PLANETA, SVE VIJESTI, VALUTE 0\nTajvan: Otpustili 60.000 radnika i zamijenili ih robotima\nMay 30, 2016 AZIJA, PLANETA, SVE VIJESTI, TEHNO 0\nTajvanska kompanija Fokskon (Foxconn), koja proizvodi dijelove za Apple i Samsung, navodno je otpustila 60.000 radnika u jednoj fabrici u Kini i zamijenila ih robotima.\n„Uber-bus“ autobus koji rješava saobraćajne gužve (VIDEO)\nMay 25, 2016 AUTOMOBILIZAM, AZIJA, PLANETA, SAOBRAĆAJ, SVE VIJESTI 0\nKina je na međunarodnom sajmu visoke tehnologije u Pekingu predstavila futuristički dizajn „uber-busa“ koji može da preveze do 1.200 putnika, voziti iznad ostalih vozila i riješiti stalne saobraćajne gužve u toj zemlji.\nKineski tehnološki giganti gaze sve pred sobom\nMay 18, 2016 AZIJA, PLANETA, SVE VIJESTI, TEHNO 0\nKina je dom mnogih velikih tehnoloških kompanija, koje su prepoznate ne samo u svojoj zemlji veći su se počele širiti i na ostala tržišta širom svijeta.\nApple ulaže milijardu dolara u kineskog konkurenta Uber taksiju\nMay 13, 2016 AZIJA, PLANETA, SVE VIJESTI, TEHNO 0\nNa ovoj tajnoj lokaciji se proizvodi najviše bitcoina na svijetu\nMay 10, 2016 AZIJA, Članci, PLANETA, SVE VIJESTI, TEHNO 0\nNa periferiji malog kineskog grada smještena je čudna zgrada, a samo nekolicina ljudi zna da se u njoj proizvodi najviše bitkoina na svijetu. Reporter BBC-ja je dobio priliku da posjetiti ovo mjesto na kom se proizvodi godišnje i do 8 miliona dolara u digitalnoj valuti.\nNajneobičniji auto sajma u Pekingu košta 1,85 miliona dolara\nApril 26, 2016 AUTOMOBILIZAM, AZIJA, PLANETA, SVE VIJESTI 0\nKineski SUV IAT Kalman, zasnovan na Fordu F-150, izgleda kao da je pravljen da bude nevidljiv za radare. Pa ipak, nije u pitanju vojno vozilo već luksuzni automobil koji košta više od najskupljeg serijskog Ferrarija ili McLarena.\nKineski gigant koji je prodao više električnih automobila od Tesle\nApril 21, 2016 AUTOMOBILIZAM, AZIJA, PLANETA, SVE VIJESTI 0\nKako je Kina prošle godine prestigla SAD i postala najveće tržište električnih automobila po broju prodatih vozila, kineski proizvođač BYD je prodao više od 61.000 vozila, više nego Tesla, Nissan ili GM. Ovaj proizvođač električnih automobila je sada saopštio da proširuje poslovanje na američko tržište i to putem prodaje električnih autobusa. Izbjegavajući rizik maloprodaje, …


Ministarka Rozeta Hajdari je na debati „Govori otvoreno”, koju je organizovala nevladina organizacija FOL (Govori), rekla da će se pre bilo kakve akcije reciprociteta napraviti temeljita analiza s ciljem zaštite kosovskog tržišta\nZylfije Adem Jakupi | 19.01.2022\nFoto: Erkin Keci - Anadolu Agency (AA)\nMinistarka industrije, preduzetništva i trgovine Kosova Rozeta Hajdari ocenila je da će usvajanje nacrta zakona o spoljnoj trgovini Kosovo uspostaviti reciprocitet sa Srbijom, javlja Anadolu Agency (AA).\nHajdari je na debati „Govori otvoreno”, koju je organizovala nevladina organizacija FOL (Govori), rekla da će se pre bilo kakve akcije reciprociteta napraviti temeljita analiza s ciljem zaštite kosovskog tržišta.\nMIPT u oktobru prošle godine doneo je dve odluke o antidamping merama zaštite od nekih proizvoda uvezenih iz Srbije. Ona je pozvala privredne subjekte na Kosovu da prijave ministarstvu ako naiđu na komercijalni fenomen damping. Ministarka Hajdari je rekla da Srbija pokušava tajno da deluje po tom pitanju kako bi nanela štetu Kosovu.\n„Srbija ne donosi nikakvu odluku o Kosovu jer ne priznaje Kosovo. Deluje u tišini, obučava razne carinike i inspektore za fitosanitarne sertifikate, za ispitivanje kvaliteta i deluje na terenu“, rekla je Hajdari.\nKazala je da je tokom 2021. godine, od dolaska Vlade premijera Albina Kurtija, poboljšana klima poslovanja na Kosovu.\n„Tokom 2021. godine imali smo veliko interesovanje investitora na Kosovu i sve to zato što mnoge zemlje iz Evrope i sveta nameravaju da se približe obali kako bi smanjile svoje troškove, a ne da ostanu u udaljenim zemljama Azije i Afrike zbog troškova transporta, kao i visokih troškova vezane za tarife“, rekla je ona.\nPrema njenim rečima, Kosovo ima za novčanu valutu euro što je jedan od konkurentskih potencijala, kao i ljudski faktor, niske takse od 10 odsto, putnu i digitalnu infrastrukturu koja omogućava poslovanje, bankarsku stabilnost i političku stabilnost.\nOna je govorila i o poskupljenju osnovnih proizvoda, ocenivši da se to dešava zbog rasta uvozne inflacije.\nKosovo Ministarka industrije Rozeta Hajdari


RTS\t29.12.2016 12:04\nTaj rat je izazvao ne samo stradanja sirijskog naroda već i "žestoke reakcije koje u nekim slučajevima vode ka terorističkim delima", rekao je u sredu bivši portugalski premijer portugalskoj televiziji SIC, prenosi AFP.\nGuteres je sirijski sukob nazvao "globalnom pretnjom" i poručio da globalne sile moraju odlučiti da okončaju taj sukob, što se, kako je zaključio, ne može postići bez spoljne podrške.\nRat u Siriji je počeo 2011. godine kao pobuna protiv predsednika Bašara el Asada, ali je ona brzo prerasla u građanski rat, pošto je sirijska vlada počela da sprovodi brutalne mere protiv pobunjenika.\nU tom ratu je ubijeno više od 310.000 ljudi, a milioni su bili primorani da napuste svoje domove.\nOd tada je to složeni sukob, na više frontova. U njega su uvučene globalne sile, milicije i džihadisti, pri čemu zapadne sile i neke regionalne države podržavaju pobunjenike, dok Rusija i Iran pružaju podršku Asadovom režimu, podseća francuska agencija.


Petković: Razgovori sa Aljbinom Kurtijem su "čudo neviđeno"\nDruga runda dijaloga Beograda i Prištine na najvišem političkom nivou završena je juče bez pomaka. Direktor Kancelarije za Kosovo i Metohiju Petar Petković rekao je za RTS da je "ceo politički šou Aljbina Kurtija u Briselu osmišljen da se srpska strana natera na reakciju".\nPetar Petkovic (Foto Kancelarija za KiM)\nGostujući u Dnevniku RTS-a, Petar Petković je rekao da je predsednik Srbije Aleksandar Vučić od samog početka tog političkog procesa razgovarao sa Tačijem, Hotijem, Mustafom, ali da su razgovori sa Aljbinom Kurtijem "čudo neviđeno".\n"To možete da pitate i predstavnike EU, Lajčaka i Borelja. Za sastanak na visokom političkom nivou, pripremali smo se još na tehničkom razgovoru koji je bio 7. jula", kaže Petković.\n"Tada smo dobili nacrt od EU oko čega treba da se saglasimo, reč je o tri tačke i tri rečenice i u njima nema ništa sporno i da neko ko to odbija jasno je da ne misli o miru i da ne želi da ide u pravcu normalizacije odnosa Beograda i Prištine", istakao je on.\nPetković ukazuje na ono što je predložila EU - "obe strane su se saglasile da se intenziviraju zajednički napori da se pronađu preostala nestala lica, da se uzdrže od jednostranih radnji i poteza koje imaju potencijal da destabilizuju situaciju na terenu, i treća tačka - da će se redovno održavati sastanci glavnih pregovarača uz posredstvo EU".\nPetković kaže da se Kurti saglasio samo sa trećom tačkom, dve tačke nije želeo da razmatra jer je insistirao na suočavanju sa prošlošću, pa krenuo da govori o tri genocida.\n"Na sve provokacije, uvrede, Vučić je argumentovano i smireno odgovarao Kurtiju, jer ceo politički šou Kurtija", kako kaže Petković, "bio da se srpska strana natera na reakciju".\n"Bilo je trenutaka kada smo u toku razgovora mogli sto puta da ustanemo i odemo, mi smo ostali, predsednik je ostao da sedi i pokaže punu posvećenost Beograda dijalogu. Umesto da razgovara o ove tri tačke koje je predložila EU, Kurti izlazi sa svojim papirom i daje ga Borelju, on pita o kom papiru je reč - niko to nije pročitao video", rekao je Petković.\n"Bojimo se za mir i bezbednost Srba na KiM jer nas plaši činjenica da je Kurti odbio drugu tačku da se ne dozvoljavaju nikakve jednostrane akcije", istakao je Petković.\nDodaje da to, daje prostor Kurtiju, kako kaže Petković, "da ugrožava bezbednost Srba na Kosovu, a predsednik Srbije je na samom početku dao predstavnicima EU na engleskom jeziku tačno navedenih 80 icidenata sa datumima, imenima ljudi - napada na Srbe i njihovu imovinu i imovinu SPC".\nPrema njegovim rečima, kada je Borelj pogledo spisak, začudio se.\n"Kurti generiše nasilje prema Srbima"\n"U protekloj godini bilo je ukupno 80 incidenata u 12 meseca, povećao se broj incidenata prema Srbima, između ostalog jer je Kurti došao na vlast u Prištini, on generiše nasilje prema Srbima", kaže Petković.\nKako je kazao Vučić je pomenuo i slučaj Dragice Gašić u Đakovici, slučaj malog Nikole Perića koga su pretučen u Gojbulji, slučaj Ranka Bacića koji je prebijen kod Kline.\nDodaje da je Kurti "mahao knjigama Nataše Kandić, govorio o tri genocida koje je navodno počinila Srbija."\n"Svi su se samo gledali, Borelj nije mogao da razume o čemu priča Kurti, rekao je hajde da idemo u pravcu budućnosti", ukazao je Petković.\n"Pominjao je nakave žrtve Albanaca u Orahovcu, predsednik mu je rekao juče smo obeležili 23 godine od stradanja 84 Srba u Orahovcu, tokom 98. i 99., 14 članova porodice Kostić. Kakav je problem da se odogvorimo oko pitanja nestalih, ni to nije hteo Kurti", kaže direktor Kancelarije za KiM.\n"Kada pomenete i kažete, hajde da istražimo sve lokacije za koje postoji sumnja da se u njima nalaze oni koji su pokopani, Kurti to neće, kaže da taj posao ne može da obavlja Veljko Odalović, on je Miloševićev zločinac. Ne može Kurti da kadrira u Vladi Srbije, niti dok je predsednik Vučić iko može da donosi odluke osim ove vlasti, jer smo suverena i nezavisna država koja samostalno donosi odluke", zaključio je Petković.\n25.07.2021 Na Kosovu sutra Dan žalosti (487)\n25.07.2021 On zna gde ste (278)\n25.07.2021 Merdare: Iz pravca centralne Srbije ka Kosovu zadržavanje sat vremena (213)\n25.07.2021 Uručene književne nagrade „Grigorije Božović“ (186)\n25.07.2021 Osmani od Sugoa zatražila pomoć oko priznanja Kosova (147)


Brnabić: Bez koncesionara, aerodrom ne bi preživeo 2020. godinu - Izazov\nRadio-televizija Srbije\t 7. jula 2021. 15:11\nNa dodeli dve evropske nagrade koje je osvojio aerodrom "Nikola Tesla" za kvalitet usluga, Ana Brnabić je rekla da prilikom sklapanja koncesije niko nije računao na pandemiju i da će se ta kriza najviše obrušti na sektor aviosaobraćaja i turizam.\n"Razmišljamo danas, da nismo sklopili koncesiju, da nismo napravili taj pametan i ekonomski potez, ne znam kako bi beogradski aerodrom preživeo 2020. i 2021. i kakav bi to udarac bio za budžet Srbije i sve zaposlene na aerodromu", rekla je Brnabić.\nPremijerka je zahvalila "Vansiju" što, uprkos pandemiji, na aerodromu nije zaustavio nijedan projekat, kao što je i država nastavila da gradi puteve, pruge, kliničke centre…\nBrnabić je istakla da će to biti prva nova pista na našem aerodromu posle 60 godina.\nPremijerka je naglasila i da "Vansi" ima velika ulaganja u zaštitu životne sredine i najavila da će u oktobru biti završeno postrojenje za korišćenje prirodnog gasa i aerodrom više neće koristiti mazut.\nBrnabić je navela da Vlada Srbije u tom projektu završava svoj deo posla preko "Srbijagasa", jer je bila zadužena za novi gasovod od više od šest kilometara od Dobanovca do aerodroma.\n"Investicije kao što je MTU menjaju Srbiju, vode nas u budućnost i presrećna sam zbog toga što je ta kompanija došla kod nas. To je bio istorijski dan, i većina nas ne može ni da shvati koliko je Srbija drugačija zemlja i koliko se tog dana sve u Srbiji promenilo", rekla je Brnabić novinarima na aerodromu "Nikola Tesla", gde su predstavljeni radovi na izgradnji novog terminala i kvalitet aerodromskih usluga.\nKako je rekla, investicije poput MTU, ali i beogradskog aerodroma stavljaju Srbiju na mapu zemalja sa visoko kvalifikovanom radnom snagom, sa jakim univerzitetima, u koje stranci dolaze da žive i rade.\n"I ovaj obim vazdušnog saobraćaja, činjenica da se brže oporavljamo u poređenju sa svim ostalim evropskim aerodromima, sve govori, kakva zemlja postajemo", rekla je Brnabić.


Tači: Kosovo broji sate | Republika Srpska\nNaslovna Srbija Tači: Kosovo broji sate\nTači: Kosovo broji sate\nPRIŠTINA – Do odluke o liberalizaciji viza Kosovo broji sate, izjavio je dans predsednik Kosova Hašim Tači, prenosi Radio Slobodna Evropa. “Slobodno možemo reći da je Kosovo ispunilo sve potrebne kriterijume za dobijanje preporuke za viznu liberalizaciju od Brisela, premda želim da naglasim da ovaj proces više ne broji dane ili nedelje, već sate, i to je veoma dobra vest za noviju istoriju Kosova”, izjavio je Tači.\nMinistar evropskih integracija Bekim Čolaku, na Fejsbuju napisao da će ova nedelja biti veoma dinamična, ispunjena istorijskim vestima za mladu državu Kosovo. “Ove vesti, iako zakasnele, ali ne zbog naše krivice, obradovaće sve građane Republike Kosova”, rekao je Čolaku.\nOd Evropske komisije očekuje se da će ove nedelje saopštiti da li će Kosovo dobiti preporuku za liberalizaciju viza. Čolaku je prethodno izrazio uverenje da će građani Kosova ove godine moći slobodno da putuju po Evropi.


Narodna banka Srbije preuzima deo ovlašćenja od Poreske uprave – Bankar.rs\nHome/BANKE/NBS/Narodna banka Srbije preuzima deo ovlašćenja od Poreske uprave\nPostupke izdavanja i oduzimanja ovlašćenja za obavljanje menjačkih poslova, kao i poslove kontrole deviznog poslovanja rezidenata i nerezidenata i menjačkih poslova koje je započela Poreska uprava, a koji nisu okončani do 31. decembra 2018. godine okončaće NBS, prenosi “Danas”.\nSkupština Srbije usvojila je i izmene i dopune zakona o računovodstvu, reviziji, faktoringu i igrama na sreću koji se usaglašavaju s međunarodnim standardima za sprečavanje i otkrivanje pranja novca i finansiranja terorizma.\nOvim zakonima je propisano da pravna i fizička lica, koja su pravosnažnom presudom osuđena za krivična dela, neće moći da budu osnivači, odnosno vlasnici privrednih društava čija je delatnost registrovana za pružanje računovodstvenih usluga, reviziju, faktoring i igre na sreću.\nPreduzetnik koji ima registrovanu delatnost za pružanje računovodstvenih usluga i igara na sreću ne može da bude osoba koja je pravosnažno osuđena za krivična dela protiv prava po osnovu rada, privrede, imovine, pravosuđa, pranja novca, finansiranja terorizma, javnog reda i mira, pravnog saobraćaja i službene dužnosti.\nUsvojene su i izmene i dopune Zakona o porezu na dodatu vrednost (PDV) čime se ovaj propis usaglašava sa Zakonom o finansijskoj podršci porodici sa decom, kojim je predviđeno da pravo na refundaciju PDV na hranu i opremu za bebe može da se ostvari za decu rođenu do 30. juna ove godine. Izmenama Zakona o porezu na dodatu vrednost omogućeno je da deca koja su rođena do tog datuma iskoriste pravo na refundaciju PDV.\nPoslanici su usvojili i izmene i dopune Zakona o akcizama kojima je propisano da se akciza ne plaća na tečni naftni gas i ostale derivate nafte koji se dobijaju od frakcija nafte koje imaju raspon destilacije do 380 Celzijusovih stepeni, a koriste se kao sirovina i energenti.\nNarodna banka Srbije nbs Poreska uprava Srbije\nBanca Intesa o ekonomiji u Srbiji: od recesije do stalnog rasta


Život - Novosti dana - 21.08.2019 | Sputnjik Srbija\n18:20 23 Januar 2021\nOblik tela se deli u nekoliko grupa zavisno od toga gde se skupljaju masti, a grupe otkrivaju koji vam zdravstveni rizici prete.\nU Kini rođena prva klonirana mačka (foto)\nKloniranje kućnih ljubimaca postaje sve popularnije u Kini. Kako saopštava kompanija „Sinogen“, koja se bavi kloniranjem životinja, 2018. godine je napravljeno 20 klonova pasa i još toliko u prvom kvartalu 2019. godine. Kompanija planira da za pet godina počne da klonira 500 pasa godišnje.\nObjavljen spisak škola u kojima od septembra počinje jednosmenska nastava\nMinistarstvo prosvete objavilo je spisak škola u Srbiji u kojima će se od 1. septembra realizovati pilot-projekat jednosmenske nastave.\nŠvajcarci provociraju: Jang bojs igra protiv „loših gubitnika“ Srba za čast Šaćirija\nVodeći švajcarski štampani mediji duel Jang bojsa i Crvene zvezde u Bernu najavljuju kao pitanje časti za švajcarski fudbal i tamošnjeg reprezentativca rođenog na Kosmetu Džerdana Šaćirija.\nCrna Gora u boj kreće\nReprezentacija Crne Gore krenula je put Kine, gde će pokušati da napravi senzaciju na Svetskom prvenstvu.\nObjavljen video talačke krize u Brazilu (uznemirujući sadržaj)\nNaoružani otmičar, koji je danas kao taoce držao 37 osoba u autobusu u Rio de Žaneiru i pretio da će da zapali vozilo, preminuo je pošto ga je policija pogodila iz snajpera posle četvoročasovne krize, saopštio je guverner države Rio de Žaneiro Vilson Vicel.\nPansion kod Kima u srcu Berlina za 17 evra\nAmbasada Severne Koreje u Nemačkoj nema mnogo posla, pa je veći deo zgrade pretvoren u hostel, a tako se, zapravo, krši čitav niz rezolucija i odluka o embargu, piše „Dojče vele“.\nTihomir Stanić: Kada čujem NATO, odmah mislim — Trojni pakt (video)\nSrpski narod nikad neće moći da se prikloni NATO-u, ma koliko to bilo nepraktično, nepragmatično i možda samoubilački po nas. Bombardovanje je nešto što ne može biti ni zaboravljeno ni oprošteno i neprirodno je očekivati da postanemo deo te zajednice, kaže u intervjuu za Sputnjik Tihomir Stanić.\n„Kuvajte sa Sputnjikom“: Salata od patlidžana, paradajza i spanaća sa mocarelom i koštunjavim voćem\nPripremajte ovog vikenda niskokaloričnu salatu koja će vas osvežiti u ovim toplim letnjim danima. Detaljnije u video-receptu!\nMedvedev o „ruskom ruletu“ sa Đokovićem: Ne znam kako sam pobedio\nSrpski teniser Novak Đoković izgubio je od Rusa Danila Medvedeva 2:1 u setovima u polufinalu Sinsinatija.\nPopularnost elektronskih cigareta raste, uprkos tome što i Svetska zdravstvena organizacija upozorava da su istraživanja još uvek nepotpuna...


Vlada FBiH “uštedila” novac od pomoći privredi – Magazin Plus\nHome/-TopSLIDE/Vlada FBiH “uštedila” novac od pomoći privredi\nVlada FBiH “uštedila” novac od pomoći privredi\nMidhat Send an email 2020-06-22\nVlada Federacije uštedjet će oko polovine iznosa koji je planiran za pomoć privatnom sektoru u vrijeme pandemije novog koronavirusa, a taj novac će preusmjeriti djelom u spašavanje budžeta, a dijelom u gradnju cesta.\nPodsjetimo da se Vlada na početku krize pohvalila da je osigurala oko 500 miliona KM za pomoć privredi. Takozvani Fond za stabilizaciju privrede služio je za provedbu Zakona o ublažavanju negativnih ekonomskih posljedica. Iz ovog Fonda trebalo se pomoći svim kompanijama koje su pogođene krizom, od kojih je najviše onih u uslužnim djelatnostima, ali su tu i brojni izvoznici koji su ostali bez tržišta.\nNo, nakon posljednje sjednice održane prošle sedmice rečeno je da polovina tog novca neće biti potrošena.\n– Pretpostavka je da će nakon primjene ovog zakona u Fondu za stabilizaciju privrede ostati 200 do 250 miliona KM – navedeno je nakon sjednice Vlade.\nNaravno, razlog za uštedu novca nije to što kompanijama pomoć nije potrebna, već to što je Vlada imala veoma konzervativan pristup. Vlada je, naime, subvenicionirala samo doprinose na minimalnu platu za firme koje su ispunjavale određene uslove, dok je pomoć u isplati plata prebačena nižim niovima, od kojih su svi imali različit pristup i veoma stroga uslove.\nStanje i dalje veoma teško\nOsim toga, čak i ta pomoć Vlade FBiH prestaje zaključno sa ovim mjesecom, iako je stanje i dalje katastrofalno. Ne treba posebno dokazivati da je privredi ovaj novac i dalje itekako potreban. Tokom krize u FBiH je zvanično bez posla ostalo 27 hiljada ljudi, od čega se dosad na posao vratilo oko 9 hiljada.\nDakle, 18 hiljada radnika i dalje nije vraćeno na posao, a ako bi se u obzir uzeli neprijavljeni radnici taj broj bi sigurno bio mnogo veći.\nOsim toga, pitanje je koliko će još radnika biti otpušteno nakon što firme izgube pravo na subvenciju doprinosa, dok i dalje traje nesigurnost na tržištu zbog novih slučajeva koronavirusa.\nPad izvoza te direktnih i indirektnih poreza, zorno svjedoči da je BiH i dalje u krizi, a niko ne može garantovati da neće biti ponovnog uvođenja karantina ili zatvaranja granica.\nVelika pomoć putarima\nNo, uprkos tome Vlada je odlučila da 150 miliona KM iz spomenutog fonda preusmjeri u gradnju cesta. Ovo jeste jedna vrsta ubacivanja novca u privredu, ali će od toga korist imati samo firme jednog uskog kruga djelatnosti. Firme koje su najviše pogođene – dakle one u uslužnim djelatnostima, izvozu, proizvodnji itd, neće više imati nikakve koristi od fonda koji je trebao stabilizirati cijelu privredu.\nOsim toga, poznato je da postoje brojni fondovi za gradnju cesta kod međunarodnih finansijskih institucija – poput EBRD-a, EIB-a, Svjetske banke itd. – a da se za te svrhe odvaja značajan novac i od svakog litra prodatog goriva u BiH.\nStoga se odluka Vlade da veliki dio novca za pomoć privredi preusmjeri samo putarima čini dosta selektivnom i može izazvati opravdani revolt ostalih kompanija.\n100 miliona KM za budžet\nNo, još je zanimljivije šta vlada namjerava učiniti sa ostatkom novca iz fonda koji je trebao služiti za pomoć privredi.\n– Ostatak (novca će biti) korišten kao svojevrstan stabilizator eventualnom dodatnom padu prihoda od doprinosa za PIO, kako bi, i u tom slučaju, bila obezbijeđena stabilnost i redovnost isplate penzija – rečeno je nakon sjednice Vlade.\nTreba podsjetiti da je Fond PIO od ove godine sastavni dio Budžeta Federacije. Isplate iz budžeta se vrše po listi prioriteta koji su propisani Zakonom o izvršenu budžeta. Penzije su drugi prioritet u budžetu – nakon otplate duga a prije socijalnih davanja, plata administraciji itd.\nDakle, dio novca „za pomoć privredi“ (50 do 100 miliona KM) praktično će biti korišteno kao podrška isplati svih onih stvari koje se isplaćuju iz budžeta.\nKrediti u vrijeme smanjenog investiranja\nNa kraju, treba naglasiti da je Vlada FBiH osmislila Garantni fond od 100 miliona KM koji će „garantovati“ za kredite banaka privatnim firmama u iznosu, kako je rečeno, do 500 miliona maraka. Dakle, nije riječ o direktnoj podršci privredi već tek o kreditima.\nPitanje je, naravno, koliko će kompanije koje se suočavaju s padom prihoda biti u mogućnosti da preuzimaju nova kreditna zaduženja u periodu nesigurnosti i smanjenog tržišta, kada će svaka nova investicija nositi ogroman rizik.\nDok većina država svijeta nastoji upumpati što više novca u privredu u ovim kriznim vremenima, čini se da je plan domaćih vlasti drugačiji. One prvenstveno nastoje spasiti administaciju i budžetske korisnike od čak i najmanjih negativnih posljedica krize, dok će privatni sektor biti prepušten sam sebi, na milost i nemilost okrutnim zakonima tržišta.\nMagazin plus sokoiv\nStrahoviti gubici bh. izvoznika\nAdmir Glamočak - bosanskohercegovački pozorišni i filmski glumac


Poker Srbija: World Poker Tour Objavio Raspored Za Sledeću Sezonu\nIako je do kraja trinaeste sezone World Poker Tour-a ostalo još dve stanice, Seminole Hard Rock Poker Showdown (od 16. do 22. aprila) i WPT World Championship (od 25. do 29. aprila), organizatori ovog festivala su već objavili raspored za četrnaestu sezonu. Nova sezona WPT-a počinje već 1. maja sa WPT Canadian Spring Championship-om u Montrealu, Kanada, u Playground Poker Club-u i trajaće do 6. maja. Glavni događaj biće festivala biće WPT Main Tour event koji će imati dva startna dana i imaće reentry opciju, dok buy-in za ovaj turnir iznosi CAD $3.500.\n"World Poker Tour je ponosan na početak četrnaeste sezone u Playground Poker Club-u, prvoklasnoj nekretnini koja nudi nenadmašan nivo gostoprimstva za naše igrače. U četiri WPT Main Tour event-a tokom tri uzastopne sezone, Playground je generisao kombinovani nagradni fond od preko $10.500.000 i mi se već sad unapred radujemo još jednom masivnom odzivu ovog maja.", rekao je na nedavnoj održanoj konferenciji za novinare predsednik World Poker Tour-a Adam Pliska.\nWPT Canadian Spring Championship je glavni događaj godine u ovom klubu i počinje istog dana kada se završava Playground Poker Spring Classic koji je počeo 9. aprila. Ovaj festival je godinama unazad poznat po low buy-in event-ima koji igračima pružaju šansu da za malo novca stignu do velikih nagrada. Neki od najpoznatijih turnira ove serije su: The Wild za koji učešće košta CAD $150 i ima zagarantovani nagradni fond od CAD $100.000 i The 250 event za koji je potrebno odvojiti CAD $250 da bi bili u prilici da osvojite svoj deo od CAD $200.000.


Novembar – mesec borbe protiv bolesti zavisnosti - Udruženje PREVENT\nYou are here: Home / Vesti / Novembar – mesec borbe protiv bolesti zavisnosti\n21/10/2013 /0 Comments/in Vesti /by PREVENT\nPrema Međunarodnom i Nacionalnom kalendaru zdravlja novembar je mesec posvećen borbi protiv bolesti zavisnosti.\nProblem bolesti zavisnosti i poremećaja ponašanja uzrokovanih psihoaktivnim supstancama (PAS) u našoj zemlji poslednjih godina dobija velike razmere, a uzrasna granica pomera se ka sve mlađem uzrastu. Prema istraživanju Ujedinjenih nacija iz 1990. godine u svetu je oko 180 miliona ljudi koristilo drogu, a od toga oko 4 miliona činila su deca i mladi starosti od 13 do 15 godina.\nUdruženje Prevent obeležiće mesec borbe protiv bolesti zavisnosti pod sloganom “Igla nije igra”. Projekat “Novembar-mesec borbe protiv bolesti zavisnosti” Prevent sprovodi uz podršku Gradske uprave za zdravstvo Grada Novog Sada. U okviru ovog projekta biće urađeni plakati i brošure koji će biti distribuirani u institucije i organizacije gde se okupljaju mladi.\nHumanitarna svirka “Mladi za Mladena” Prevent obeležava međunarodni dan ljudskih prava u Futogu


“Far” učesnik konferencije o medijima i pravosuđu - Far\nU Zadužbini Ilije Kolarca na Studentskom trgu u Beogradu, u sredu, 25. septembra biće održana jednodnevna konferencija o medijima i pravosuđu i ujedno će biti predstavljen priručnik naslovljen isto tako „Mediji i pravosuđe“, koji je namenjen sudijama, advokatima i tužiocima.\nPored njihovih predstavnika na skupu će učestvovati i predstavnici novinarskih udruženja i nevladinih organizacija koje se bave tom tematikom, kao i predstavnik Ministarstva kulture i informisanja.\nKonferenciju će otvoriti svojim govorima Rut Stjuart, ambasadorka Australije u Beogradu i Andrea Oricio, šef misije OEBS-a u Srbiji.\nU drugom delu, koji je nazvan “Pravosuđe i mediji – partneri ili suparnici?“, biće predstavljen priručnik koji se bavi takođe medijima i pravosuđem, ali ovoga puta u verziji za novinare i medijske radnike. Tu će i „Far“ svojim prisustvom i učešćem pokušati da da svoj mali doprinos temi i diskusijama.\nKonferenciju će moderirati novinari Nedim Sejdinović i Sanja Kljajić, a organizuju je Misija OEBS-a, Ambasada Australije u Beogradu i Nezavisno društvo novinara Vojvodine.\nAutonomija: Uspostaviti instituciju zaštitnika novinara, zaustaviti napade na novinare Ditman i Oricio: Bez slobode medija nema snažne demokratije Sejdinović: Odnos prema medijima znak da društvo tone u totalitarizam Farov okrugli sto o informisanju na bugarskom 5. juna u Dimitrovgradu\nAmbasadaAustralijaBeogradFarIlija KolarackonferencijamedijiMinistarsvo kulture i informisanjaNDNVOEBSPravosuđeZadužbina


FASHION EDITORS - 2/2 - FashionelaFashionela\nModni urednici protiv Street-Style blogera: Na čijoj ste strani?\nPrema rečima modnog novinara, Tima Blanksa, bilo je dana kada su street style fotografi i blogeri brojčano nadmašivali...\nAnna Wintour je unapređena!\nNeko vreme kružile su glasine da će Anna Wintour postati ambasador. Ispostavilo se da su to samo glasine, ali Anna će ipak...\nHamish Bowles nije jedan od onih ljudi, koji smatraju da je moda prolazna. Naprotiv za njega moda predstavlja nešto uzvišeno...\nSvakodnevno se borimo sa predrasudama da žena može biti ili lepa ili pametna. Ili bolje reći u ovom slučaju ili uspešna...\nAko ste se ikada pitali ko kroji modne trendove, ko odlučuje o tome šta se nosi svake sezone, i kome treba da zahvalite...


Civilno društvo Srbije traži vraćanje ustavne garancije u Zakon o zaštiti podataka o ličnosti – NovostiDana.rs\nViše od 30 organizacija civilnog društva iz Srbije podržalo je tekst amandmana na Predlog zakona o zaštiti podataka o ličnosti i pozvalo poslanike da podrže izmenu koja, po njihovim rečima, utvrdjuje da se prava gradjana na zaštitu podataka o ličnosti „mogu ograničiti isključivo na osnovu zakona“.\nU saopštenju tih organizacija se navodi da bi usvajanje Člana 40. Predloga zakona stvorilo opasnost da organi vlasti ili privatne kompanije koje rukuju podacima o ličnosti, ograniče prava gradjana „bez izričitog zakonskog ovlašćenja i po sopstvenom nahođenju“.\n„Stav Ustavnog suda u navedenoj odluci jeste da se prema Članu 42. Ustava Srbije samo zakonom može urediti prikupljanje, držanje, obrada i korišćenje podataka, te da je bilo kakva mogućnost uredjivanja ove oblasti na osnovu ‘drugog propisa’ neustavna“, navodi se u saopštenju.\nČlan Opšte uredbe Evropske unije o zaštiti podataka o ličnosti, poznate pod skraćenicom „GDPR“ (General Data Protection Regulation), prema kojoj je pisan Član 40. Predloga zakona u Srbiji, predvidja da se prava gradjana mogu ograničiti zakonskom merom samo radi zaštite opšte definisanih interesa, kao što su „javna bezbednost“, „javni interes“ ili „prava i slobode drugih”.\n„To znači da GDPR daje mogućnost državama članicama da posebnim zakonima i u posebnim situacijama samo za odredjena lica uvedu ograničenja, a nikako da jednom opštom normom daju mogućnost svima, kako državi tako i privatnom sektoru, da se po slobodnoj proceni koriste izuzecima“, navodi se u saopštenju.\nOrganizacije civilnog društva dodaju da neke države-članice EU koje sprovode GDPR Nemačka, Austrija, Švedska i Hrvatska, nemaju posebne članove zakona o ograničavanju prava gradjana ili su „ta ograničenja uže odredjena“.\n„S obzirom da izrada i donošenje novog Zakona o zaštiti podataka o ličnosti (u Srbiji) traje već šest godina, a da je Vlada Srbije usvojila i uputila Narodnoj skupštini tekst zakona koji je veoma konfuzan i težak za tumačenje, na šta su ukazale i organizacije civilnog društva, Poverenik, stručna javnost pa i sama Evropska komisija, očekujemo da u finalni tekst zakona bude vraćena odredba da se prava gradjana mogu ograničiti samo zakonom“, piše u saopštenju više od 30 organizacija civilnog društva.


štampanje reklamnih blokčića A4, A5, A6 i A7 - Štamparija Beograd - Kopirnica KAĆA\nŠtamparija KAĆA nudi vrhunsko štampanje reklamnih blokčića po najpovoljnijoj ceni. Mi se stalno trudimo da svojim klijentima pružimo najbolje cene dostupne za sve vrste štampe.\nDIMENZIJE REKLAMNIH BLOKČIĆA\nReklamni blokčići su dostupni u veličinama A4, A5, A6 i A7. Takođe možete izabrati između 25, 50, 100 i više listova za reklamne blokčiće. Naručite odgovarajući broj reklamnih blokčića i ostvarite najpovoljniju cenu štampe.\nPRIPREMA ZA ŠTAMPU REKLAMNIH BLOKČIĆA\nUštedite vreme koristeći ideje našeg grafičkog tima za pripremu za štampu reklamnih blokčića.\nZa pitanja i sugestije, slobodno nas pozovite ili kontaktirajte mailom koristeći podatke sa kontakt stranice!


Sedmoro uhapšeno zbog krijumčarenja stradalih izbeglica - Sputnjik Srbija\nSedmoro uhapšeno zbog krijumčarenja stradalih izbeglica\n10:50 28.08.2015 (osveženo 16:19 05.10.2015) Preuzmite kraći link\nPolicija je uhapsila krijumčare ljudi koji su krivi za smrt 71 izbeglice, čija tela su nađena juče u kamionu hladnjači na auto-putu kod austrijskog mesta Parndorf.\nU kamionu hladnjači u kojem su na auto-putu kod austrijskog mesta Parndorf pronađena tela 71 izbeglice, bilo je 59 muškaraca, osam žena i četvoro dece, od kojih jedna devojčica stara godinu do dve, konačni je bilans tragedije koji je danas saopštila austrijska policija.\nDirektor policije pokrajine Burgenland Hans Peter Doskocil je na konferenciji za novinare objavio da je u vezi sa tim slučajem mađarska policija uhapsila sedmoro ljudi, koji se sada nalaze u pritvoru.\nOn je dodao da je među žrtvama, koje su najverovatnije preminule od gušenja, bila i grupa sirijskih izbeglica, što je policija zaključila po tome što su u kamionu pronađeni sirijski putni dokumenti.\nBečki dnevnik „Kronen cajtung“ naveo je ranije da je opsežna policijska akcija, sprovedena u saradnji sa mađarskom policijom, dovela do hapšenja tri osobe u Mađarskoj, ali je kanije objavljeno da je uhapšeno sedmoro.\nPrema rezultatima istrage, hladnjača od 7,5 tona je u ranim jutarnjim satima u sredu krenula iz Budimpešte, a oko devet sati pre podne bila je na mađarsko-austrijskoj granici, koju je prešla tek tokom noći.\nU kamionu pronađen 71 leš\nU četvrtak rano ujutro, između pet i šest sati, kamion je ostavljen u zaustavnoj traci na auto-putu A4 kod austrijskog mesta Parndorf.\nU kamionu, koji su krijumčari koristili za prebacivanje ilegalaca, koji je prekontrolisan nakon dužeg stajanja u zaustavnoj traci auto-puta kod mesta Parndorf, pronađeno je 71 telo.\nPrema informacijama iz Ministarstva unutrašnjih poslova Austrije, nastradale izbeglice su odrasle osobe, muškarci i žene, a nije bilo dece.\nKamion je u četvrtak ostavljen u zaustavnoj traci na auto-putu A4. Službenici kompanije „Asfinag“, koji rade na održavanju puteva, prijavili su policiji da jedno vozilo duže vremena stoji u zaustavnoj traci na auto-putu, pa su čuvari reda pošli u kontrolu.\nPrilikom otvaranja kamiona otkriven je veliki broj ljudskih tela, izbeglica koje su se ugušile tokom vožnje.\nTragovi unutrašnjosti kamiona pokazuju da su žrtve pokušavale da otvore vrata, ali da im to nije uspelo. Tako je u kabini, na strani suvozača, pronađena pukotina, koju su izbeglice napravile u pokušaju da se izbave iz kamiona.\nKamion je bio u vlasništvu jednog slovačkog preduzeća za prerađivanje mesa, čiji je vlasnik češki ministar finansija i vicepremijer Andrej Babiš, inače po nacionalnosti Slovak, ali ga je, prema dostupnim informacijama, jedan Rumun legalno otkupio i prijavio u Mađarskoj, u gradu Kečkemet, pa je kamion imao mađarske tablice.\nMinistarstvo unutrašnjih poslova poručilo je da neće tragati samo za krijumčarom, već i za osobama koje stoje iza ove ilegalane radnje, jer se pretpostavlja da se radi o organizovanoj bandi krijumčara, čiji šefovi se nalaze u Rumuniji.\nU Austriji, kao i širom Evrope, ova tragedija je potresla javnost, a pojedini političari govorili su čak i o masovnom ubistvu, te je zatraženo da se pojača borba protiv krijumčara ljudi.\nkrijumčari, kamion, hapšenje, mrtvi, izbeglice, Austrija


Karađorđevo brdo - Kanal M | Radio Televizija Paraćin\nTopografski lokalitet od velikog istorijskog značaja za Paraćin i Srbiju\nKarađorđevo brdo Predstavlja najviši topografski lokalitet u Paraćinu. Deo je brdskog poteza od Drenovca preko Tekije, Paraćina (gde se naziva Karađorđevim) do Ćuprije i tamošnjeg Vezirovog brda. Karađorđevo brdo se nalazi na severoistočnoj strani Opštine Paraćin, odnosno, sa druge strane auto-puta E-75 i do njega vode dve ulice iz grada koje prolaze ispod auto-puta – Teslina i Vinogradarska. Ovo brdo je kroz istoriju bilo poznato i kao Vezirovo brdo, a Đorđe Petrović ukazuje da je pre nekoliko vekova nosilo i naziv Tursko brdo.\nJezero na brdu IZVOR - www.penzin.rs\nBrdo ima nekoliko zanimljivih toponima poput Ćuprijske šume, jezera koje danas nepristupačno, vinograda i čuvenog Vidikovca sa kojeg se pruže pogled na celi grad ali i opštinu. Na samom brdu nalazi se veliki broj vikendica, nekoliko restorana, teniski tereni, ali određeni broj paraćinaca i živi u ovom mirnom kraju.\nTakođe, na brdu se nalazilo i vojno skladište u kojem je eksplodiralo oko 3500 tona municije 2006. godine. Od tada jezero nije pristupačno jer se po brdu i u samom jezeru postoji veliki broj neeksplodiranih eksplozivnih naprava koje mogu ugroziti bezbednost ljudi. Silom prilika Karađorevo brdo je od te godine često domaćim grupama deminera, mahon specijalista iz Rusije, koji do danas, 14 godina kasnije, još uvek uklanjaju neeksplodiranu municiju rasutu po ovom delu grada.\nKarađorđevo brdo čuva i spomenik Stevi Pisaru, koji je obavezno mesto koje deca svih osnovnih škola u Paraćinu moraju posetiti bar tokom jednog izleta kako bi čuli jednu interesantnu priču o značaju jednog pisara, jednog brda i jednog trešnjinog topa za istoriju naše zemlje.\nIstorijski značaj Karađorđevog brda\nUvod za događaje koji će se odigradti na Karađorđevom brdu bio je čuveni Boj na Ivankovicu 18. avgusta 1805. godine. U njemu su se ustanici sakobili sa turskom vojskom u Prvom srpskom ustanku.\nNakon ubistva dahija sultan Selim III je postavio za beogradskog pašu Hafiz pašu, koji je do tada bio paša Niša. Krajem jula 1805. godine on se iz niša uputio u beogradski pašaluk sa oko 15000 svojih vojnika. Ustanici su planirali da spreče da se on domogne Beograda te su formirali dve grupe, jednu koju je predvodio Karađorđe sa oko 4000 ustanika i koja je bila poziionirana na kod Gilja u Jagodini, i drugu koju su predvodili Petar Dobrnjac i Milenko Stojković, sa upola manje vojnika, koji su bili postavljleni na Ivankovcu.\nSaznavši za ovo, Hafiz paša je odlučio da pokuša da probije ustaničku vojsku kod Ivankovica jer je tamo bilo stacionirano manje ljudi, a i želeo je da izbegne Šumadiju u kojoj je bilo mnogo ustanika po selima. Međutim, zahvaljujući vojnoj dosetljivosti Stojkovića i Dobrnjca i dobro iskopanim šančevima, ustanici su uspeli da održe odstupnicu do dolaska Karađorđa, nakon čega su oterali tursku vojsku prema Paraćinu.\nSpomenik Stevi Pisaru IZVOR - www.vodickrozsrbiju.rs\nUstanici su prešli sa druge strane Ivankoviačkog brda, odnosno na tadašnje Tursko brdo, koje će kasnije dobiti naziv Karađorđevo, baš zbog događaja koji su usledili. Oni su podigli kamp i iskopali šančeve na brdu, a Turci su se povukli ka mestu gde se danas nalazi EPS u Paraćinu, sa savim druge strane grada.\nTada svojih pet minuta dobija do tada nepoznati Stevan Stevanović, pisar u Karađorđevoj vojsci. On je, navodno u alkoholosanom stanju, zatražio od vožda da puca iz topa ka turskom kampu. Nakon rasprave Karađorđe mu je dozvolio da ispali đule, i ono je pogoddilo šator i nogu Hafiz paše, nakon čega se turska vojska povuka ka Nišu a tokom tog puta paša je preminuo od posledica povrede.\nIZVOR - www.vodickrozsrbiju.rs\nOvo je bila prva pobeda srpske vojske u Prvom srpskom ustanku, ali nije jedini istorijski događaj u kojem je Karađorđevo brdo imalo značajnu ulogu.\nTokom Prvog svetog rata upravo su šančevi koje je Karađorđeva vojska iskopala više od sto godina pre iskorišćeni od strane nemačke vojske za postavljanje topova, kako bi se zasustavila srpska vojska koja je dolazila sa Solunskog fronta. Ovi događaji su dugo bili zanemarivani u istoriji, a njih je zapisao paraćinac Kosta Hadžividojković. Dugo je nemačka vojska gađala srpsku sa Karađorđevog brda, dok su sve građane premestili u sela južno od Paraćina. Ipak, na kraju je pospustila pred srpskom i dalji napredak naše vojske ka Beogradu je nastavljen.\nKarađorđevo brdo danas\nČudni poduhvat Steve Pisara se i danas prepričava u Paraćinu, toliko puta da se više ne zna šta je legenda a šta istorijski podatak. Za to vreme, sve veći broj ljudi naseljava delove brda gde su se nekada nalazili šančevi ustaničke ali i okupatorkse vojske. Sve više vikendica postaju kuće, restorani sa pogledom na grad niču uz vidikovac… Delove karađorđevog brda kupuju velike vinarije, jer na njima veoma dobro rađa grožđe. Čak 82 hektara pod grožđem na brdu obrađuje Rubin iz Kruševca.\nUloga Karađorđevog brda danas je sasvim drugačija, ono je mirno, sve više buja od života i ljudi, ali spomenici, šančevi i rasuta municija po njemu podsećaju na strateški i viojni zančaj ovog mesta, koji, treba se nadati, nikada više neće biti testirani.


A. J. 14. oktobra 2019. 09:10\nPosle najnovijih podataka portala „Infostud“ o kretanjima na tržištu rada u Srbiji, gotovo nezaobilazno je pitanje — za koga školujemo visokoobrazovane ljude. Poslodavci su za svega 11 odsto poslova tražili ljude sa završenim fakultetom ili masterom. Prema podacima za osam meseci ove godine, na tržištu rada je, za više od polovine poslova za koje je bio raspisan oglas, bila dovoljna srednja stručna sprema.\nOdgovarajući na pitanje šta je neophodno da se desi u privredi, pa da za visokoobrazovane bude više posla, profesor na Ekonomskom fakultetu u Beogradu Ljubodrag Savić kaže da nam treba model gde ćemo imati domaću industrijalizaciju zasnovanu na domaćoj pameti, ali da smo daleko od toga.\nStrane investicije za motanje kablova\n„Mi danas, nažalost, imamo situaciju da se ukupan privredni razvoj većim delom odvija zahvaljujući interesovanju i investicijama stranog kapitala. S jedne strane, to nije loše, jer se hvalimo da smo šampioni u privlačenju stranih investicija, ali je problem što te investicije uglavnom idu u delatnosti u kojima se, figurativno rečeno, motaju kablovi, za šta apsolutno ne treba nikakva kvalifikacija“, objašnjava Savić za Sputnjik.\nLjudi u pogonima koje su otvorili strani investitori rade najjednostavnije poslove za koje, kako smatra, nije neophodna ni srednja škola. Zadatak koji je pred Srbijom je, kaže on, lako definisati, ali ga je u ovakvim uslovima, praktično, teško ostvariti.\nProfesor Ekonomskog fakulteta napominje da nije samo problem što preduzeća iz industrije ne trebaju više fakultetski obrazovanih ljudi, nego ni oni iz sektora usluga, kakvo je bankarstvo.\n„Danas je na sceni mobilno bankarstvo, u kome nove tehnologije vode ključnu reč, pa su poslednjih godina banke otpustile više od 6.000 zaposlenih ljudi i dobar deo njih je visokoobrazovni kadar“, ukazao je Savić.\nViša sprema za državnu upravu\nNekada su, kaže on, bili neophodni visokoobrazovani ljudi za pravljene biznis plana ili programa investicija, a sada se sve svelo na računar, gde su važne samo dve informacije — da li neko ima hipoteku i da li ima pozitivan izveštaj kreditnog odbora.\nNa pitanje na šta ukazuje podatak „Infostuda“ da je za 35 odsto poslova bila potrebna viša stručna sprema ili bačelor diploma i gde su njihove mogućnosti za zapošljavanje, uz ogradu da nema egzaktne podatke, Savić ipak kaže da veruje da se najveći broj tih ljudi zapošljava u javnom sektoru. Tamo još postoje neki pravilnici koji za određene poslove zahtevaju određene kvalifikacije. On napominje da u državnoj upravi ima više od 500.000 zaposlenih i da je zbog toga srazmerno veći broj ljudi u tim sektorima.\nIstičući da to nije loše, jer bi trebalo da podrazumeva kvalitetnu uslugu, sagovornik Sputnjika kaže da bi bio mnogo srećniji kada bi mnogo veći broj tih ljudi radio tamo gde se stvara vrednost, u proizvodnji i privredi.\nNa pitanje za koga onda školujemo visokoobrazovane ljude, Savić kaže da bi verovatno većina rekla — za inostranstvo, ali i dodaje da u inostranstvo idu ne samo oni, nego i manje kvalifikovani i visokokvalifikovani.\nSagovornik „Sputnjika“ ukazuje i na to da je, posebno otvaranjem privatnih fakulteta, studiranje u Srbiji postalo, po malo, i moda.\n„Mi roditelji negde mislimo da, ako neko završi fakultet, pa kako god i gde god ga završi, da će mu u raspodeli posla pripasti onaj bolji. To, na žalost, tržišna privreda, a posebno ona srpskog tipa, demantuje“, ističe sagovornik Sputnjika.\nNišta novo ni u narednoj deceniji\n„Završetak, pa i državnog, vrlo kvalitetnog fakulteta, ne garantuje da će se neko u životu ikada baviti tim poslom“, kaže on.\n„Da bi se to desilo, Srbija mora preći u višu, narednu fazu privrednog razvoja, u kojoj će visoke tehnologije, obrazovani ljudi, složeniji proizvodi višeg stepena obrade, dobiti mnogo više mesta, a onda će, po definiciji, na takvim poslovima trebati mnogo veći broj obrazovanih ljudi. Dok se to ne desi, na žalost, mi jednim delom školujemo ljude za inostranstvo, a drugim delom školujemo obrazovane čuvare, akvizitere, koji će raditi na najmanje složenim i najjednostavnijim poslovima za 250 do 350 evra“, nema dilemu Savić.\nNa pitanje koliko smo vremenski daleko od tog perioda srpske privrede u višoj fazi, on kaže da je to teško reći.\n„Ozbiljan proces industrijalizacije ili drugačijeg privrednog razvoja podrazumeva najmanje jednu deceniju da bi se mogli dobiti dobri rezultati. Ako analiziramo koliko se od 2001. godine koncepcija o privrednom razvoju i partija smenilo na vlasti, to ne dozvoljava da iko razmišlja dugoročnije — svi idu na kratkoročna rešenja koja daju brze rezultate. Posledica toga i jeste priliv stranog kapitala i otvaranje jednostavnih i jeftinih, pa i nekvalifikovanih delatnosti u Srbiji“, izričit je profesor Ekonomskog fakulteta.\nOn smatra da Srbija u generalnoj podeli u svetu nije zemlja kojoj je namenjeno mesto da razvija visoke tehnologije. Nekako se podrazumeva da su, ne samo Srbija, nego sve zemlje Zapadnog Balkana, uključujući i Rumuniju, Bugarsku i Albaniju, označene kao one čija će glavna komparativna prednost biti jeftina radna snaga.\n„Neće u Srbiju, nažalost, doći u masovnijem broju fabrike koje imaju visoke tehnologije, gde se daje šansa tom obrazovanom svetu“, pesimista je Savić.


Čović: Pobeda nije vredna nijedne razbijene glave - 30.12.2019, Sputnik Srbija\nPrvi čovek košarkaškog kluba Crvena zvezda Nebojša Čović rekao je danas da niko iz kluba nije hteo da snosi bezbednosni rizik i ode na meč u Podgoricu protiv... 30.12.2019, Sputnik Srbija\nvesti, nebojša čović, crvena zvezda\n16:53 30.12.2019 (Osveženo: 17:38 30.12.2019)\nPrvi čovek košarkaškog kluba Crvena zvezda Nebojša Čović rekao je danas da niko iz kluba nije hteo da snosi bezbednosni rizik i ode na meč u Podgoricu protiv Budućnosti.\n„Jedna razbijena glava vredi više od bilo kakve pobede“, rekao je Čović.\n„Crvena zvezda nije imala nameru da politizuje najnovije događaje u Crnoj Gori na zakon koji je tamo usvojen. Svi znamo da je Zvezda identitetom vezana za Srbiju u smislu reprezentativnosti i nije problem zaključiti da naše učešće može da donese političke insinuacije. Stupili smo u kontakt sa našim bezbednosnim organima, ne da bismo se pokrivali državom, isto tako i sa predstavnicima ABA lige, i opisali određene rizike. Tada je procenjeno da ne mogu da se isključe mogući incidenti na nacionalnoj osnovi za igrače i stručni štab Crvene zvezde, a meta napada mogu da budu i navijači Crvene zvezde“, rekao je Čović na vanrednoj konferenciji za medije na Malom Kalemegdanu.\n„Naša procena je bila da se utakmica odloži za 24. februar, iako nam odgovara da se igra večeras zbog gustog našeg rasporeda“, podvlači Čović.\n"Nismo hteli da budemo učesnici nečeg što nosi visok rizik. Jedna razbijena glava vredi više od bilo kakvih utakmica i pobeda. Zasto je problem pomeriti utakmicu za sedam, 10, mesec dana?", naveo je on.\n"Kod njih se ništa nije promenilo. Na osnovu čega da donesemo drugi zaključak osim rizika? Zašto bismo bili učesnici nečega što se, nažalost, dešava u Crnoj Gori. Nadam se da će prestati...Ako žele ključni performans sa Zvezdom, održaće ga bez nas", naveo je Čović, uz osvrt i na to da predstavništvo ABA lige nije iznelo jasan stav.\nKao pravi primer izneo je najveću utakmicu španskog fudbala između Barselone i Real Madrida baš ove sezone, takođe odloženu iz sličnih problema u Kataloniji.\n"Iako znam da su iz Budućnosti uradili sve da prođe bez incidenata, neke stvari nisu do njih. Pitam se samo zbog čega tolika tvrdoglavost da se ne odloži meč", uputao je on.\nČović je govorio i o odnosu predstavnika ABA lige prema Crvenoj zvezdi.\n"Zvezda predstavlja perjanicu regionalne lige. Pristup prema nama govori da ne postoji realno uvažavanje, prave pritisak kada već ne mogu ništa da nam urade na terenu. Jednom smo se opekli 2018. godine...Ne može Zvezda kao regionalni, evropski i svetski brend, da se potcenjuje i ''gazi''. Ne znam kakva bi liga bila bez Crvene zvezde, ne bih voleo da se desi, ali ne može da se isključi...Ne pretimo, osim što se pitamo stalno zašto nema kompromisa", kazao je Čović.\nPrvi čovek košarkaškog kluba Crvena zvezda je posebno naglasio da se vodi parolom "Sačuvaj me Bože arogancije velikog i osetljivosti malog".\n"Apelujem da se dozovemo razuma. Kao inžinjer nisam se školovao da bih rušio, već gradio. Čvrsto branimo svoje stavove, a to možda nije prijatno na ovim prostorima. Zvezda je postojala mnogo pre ABA lige i nadživeće mnoge", zaključio je Čović, prenosi Tanjug.\nDirektor Crvene zvezde Filip Sunturlić kaže da je klub predvideo kakav bi scenario mogao da bude.\n"Sport i politika moraju da se odvoje, bavimo se košarkom. Najveći gubitnici, oni koji najviše žale su igrači i stručni štab. Boli nas jer smo hteli da se odmerimo sa velikim sportskim rivalom. Koliko god da naše kolege iz Budućnosti se trudile, ne možemo da projektujemo šta može da se desi na tribinama i ispred sportske dvorane", poručio je Sunturlić.\n"U Evroligi igramo sa mnogo jačim rivalima, pa nam ni Podgorica ne bi predstavljala problem. Predlog za novi datum je nešto normalno", zaključio je on.\nUtakmica 13. kola ABA lige između Budućnosti i Crvene zvezde trebalo je da se igra večeras od 18 sati u hali Morača.


„Čak i kada su mediji shvaćeni kao podrška od strane žena koje su preživele nasilje, oni moraju da budu osetljivi i svesni odgovornosti koji imaju pri izveštavanju o nasilju nad ženama i nasilju u porodici“, rekla je predstavnica Autonomnog ženskog centra, Tanja Ignjatović, na tribini „Kako mediji tretiraju nasilje u porodici?“, organizovanoj u press centru UNS-a od strane nedeljnika Vreme.\nPoziv za učešće na nagradnom konkursu za najbolji video mladih za podizanje svesti javnosti o nasilju prema ženama\nAutonomni ženski centar ima čast i zadovoljstvo da pozove mlade ljude koji se zalažu za ljudska prava da učestvuju u nadmetanju za nagradu za najbolji video mladih za podizanje svesti o nasilju prema ženama. Autonomni ženski centar podstiče da se na poziv prijave i da u akciji učestvuju mladi ljudi (starosti 18-25 godina), omladinske organizacije, (filmske) škole i odeljenja fakulteta za medije, kao i sve druge zainteresovane mlade ljude. Glavni cilj raspisivanja konkursa je da se podigne svest o nasilju prema ženama i da se podstaknu žene i devojke koje preživljavaju nasilje da potraže pomoć i podršku.\nAŽC razmatra mogućnost tužbe protiv države UN CEDAW Komitetu zbog propusta u radu institucija\nRTS Oko magazin: Žrtva ima žensko lice\nU emisiji "Žrtva ima žensko lice" govore otac i sestra Žakline Kojić, koju je pre godinu dana muž do smrti tukao pred decom, saradnice Mreže Žene protiv nasilja, policajka, socijalna radnica, zamenica javnog tužioca i osuđeni za ubistva svojih supruga.\nSistem mora da bude efikasan i odgovoran i ne sme da zavisi od jednog čoveka\nPeščanik: Srpski jin i jang\nPovodom femicida u Žitištu, predstavnice Autonomnog ženskog centra, Tanja Ignjatović i Vanja Macanović, su, zajedno sa Dubravkom Stojanović i Nadeždom Milenković, gostovale u emisiji Peščanik.net.\nIzveštaj iz senke na državni izveštaj Komitetu za prava deteta


Američki transportno-desantni brod „Juma“ krenuo ka Crnom moru - 08.07.2021, Sputnik Srbija\nBrzi transportno-desantni brod „Juma“ američke ratne mornarice krenuo je ka Crnom moru, saopštila je američka Šesta flota. 08.07.2021, Sputnik Srbija\nKrajem juna u Crnom moru su počele međunarodne vojne vežbe „Morski povetarac“ („Si briz“). U vežbama učestvuje 5.000 vojnika, 40 aviona i 32 broda iz 32 zemlje, uključujući Ukrajinu, SAD i zemlje članice NATO-a.Rusko Ministarstvo odbrane saopštilo je ranije da Crnomorska flota prati aktivnosti učesnika vežbi.Ambasada Rusije u SAD je navela da razmere vežbi povećavaju rizik od nenamernih incidenata u Crnom moru, zbog čega Moskva poziva Vašington i njegove saveznike da prekinu vojne akcije u regionu.Pročitajte još:\nOvim igrama bez granica pravi se strateška prednos. U vazduhu 100 aviona na morima 100 brodova i eventualnom ratu biće prepreka za odgovor. Treba poremetiti komunikaciju te silne vojske kako bi počeli se sudaraju ili padaju. Ove vežbe me podsećaju na obojene revolucije,majdane neko hibridno ratovanje.\nRusi, džabe se bunite...! Jedini lek su vežbe ruske mornarice kod američkih i britanskih obala...! I to sa brodovima na kojima se nalaze krstareće i hipersonične rakete sa nuklearnim bojevim glavama...!\nvesti, američki brod, desantni brod, crno more, ratna mornarica\n© Foto : Public domain/U.S. Navy/Bill MestaAmerički transportno-desantni brod „Juma“\nBrzi transportno-desantni brod „Juma“ američke ratne mornarice krenuo je ka Crnom moru, saopštila je američka Šesta flota.\n„Brod ‘Juma’ je krenuo ka severu u pravcu Crnog mora kako bi se pridružio našim saveznicima i NATO partnerima“, navodi se u saopštenju američke Šeste flote na Tviteru.\nKrajem juna u Crnom moru su počele međunarodne vojne vežbe „Morski povetarac“ („Si briz“). U vežbama učestvuje 5.000 vojnika, 40 aviona i 32 broda iz 32 zemlje, uključujući Ukrajinu, SAD i zemlje članice NATO-a.\nAmbasada Rusije u SAD je navela da razmere vežbi povećavaju rizik od nenamernih incidenata u Crnom moru, zbog čega Moskva poziva Vašington i njegove saveznike da prekinu vojne akcije u regionu.\n8 Jul, 09:373\n8 Jul, 16:521


Načelnik Novog Travnika Stjepan Dujo je budžetom za 2021. godinu smanjio plaću sebi, ali i općinskim službenicima, a povećao je sredstva za stipendije, porodilje i subvencije vrtića u Novom Travniku, kako bi olakšao roditeljima.\nOvu odluku podržalo je Općinsko vijeće Novog Travnika, a načelnik Dujo je izrazio nezadovoljstvo što budžet za 2021. godinu, koji iznosi 6.836.280 KM, nisu podržale sve političke stranke, odnosno, da one nisu bile za podršku studentima, porodiljama, a ni za izgradnju industrijsko-poslovne zone Neobarje.\n“U prethodnom budžetu, koji je nelegitiman i samoproglašen, povećana je plata općinskog načelnika i službenika, a ovim budžetom sve je vraćeno u legalne okvire. Plaće su smanjene jer niko nije imao uvid u njih, niti su bile transparentne, čak ni onda kada su donesene”, izjavio je za portal Notra.ba Dujo.\nPojasnio je da su novim budžetom povećana izdvajanja za stipendije, porodilje, sport i kulturu, kao i za poljoprivredu, sufinansiranje privatnih i javnih preduzeća.\nTags izdvojeno novi travnik\nKlanjana dženaza Sediki Huzbašić u Dragačićima\nMladić koji je tragično nastradao je Imad Bušatlić


Ružić: Odziv prosvetnih radnika dobar, danas njih 8.000 primilo vakcinu | Boom93\nKako je saopštilo Ministarstvo, Ružić istakao da je država obezbedila vakcine dok u mnogim državama imunizacija još nije ni počela, kao i da i dalje ulaže napore da obezbedi dodatne količine.\n„Sačinjen je plan vakcinacije i prosvetni radnici su među prioritetima, što nije slučaj u mnogim zemljama. Svima nama cilj bi trebalo da bude da se vratimo normalnom životu i radu, a to možemo samo vakcinisanjem“, rekao je Ružić.\nOn je pohvalio organizaciju na Sajmu i ostalim punktovima za vakcinaciju i još jednom zahvalio zdravstvenim radnicima, zaposlenima u Kancelariji za informacione tehnologije i eUpravi, volonterima medicinskih škola i svim drugim uključenima u taj ozbiljan posao.\nRužić je pozvao prosvetne radnike i ostale građane koji se još nisu prijavili da to učine i podsetio da su vakcine bezbedne i da su prošle sve kontrole relevantnih institucija.\nOznakeBranko Ružić Koronavirus prosvetni radnici Srbija vakcina


Oaza - Blic Online\nSRBIJA OD SLEDEĆE NEDELJE NEĆE BITI PORESKA OAZA Ministri finansija EU spremaju se da preurede spisak\nMinistri finansija Evropske unije spremaju se da izbrišu s popisa poreskih oaza Srbiju, Ujedinjene Arapske Emirate i Švajcarsku, a zadržaće američku Samou, Guam i američka devičanska ostrva, pokazuje dokument Evropske unije.\nOD FABRIKE NUKLEARNOG ORUŽJA DO OAZE Ovo mesto je nekad bilo NAJOPASNIJE NA SVETU, a pogledajte ga sad (FOTO)\nBez fanfara, Američka služba za zaštitu divljih životinja otvorila je kapije Nacionalnog rezervata za zaštitu životne sredine "Roki flets" na obodu vladine fabrike koja je pravila plutonijum za nuklearne bombe skoro četiri decenije.\nKako je poslednji evropski RAJ ZA RADNIKE postao pravi PAKAO, a svemu je kumovao JEDAN ČOVEK\nFrancuski predsednik Emanuel Makron vratio se sa odmora i zasukao rukave, sa ciljem da sprovede reformu koja će potopiti snove radnika o dostojanstvenom životu, pišu francuski mediji.\nTURISTI SE LEPE KAO MAGNET Bijambare oduzimaju dah prirodnim lepotama i tajanstvenom pećinom\nZaštićeni pejzaž Bijambare svake godine beleži povećanje broja onih koji posete ovu atraktivnu lokaciju. U prva tri meseca ove godine zabeležena su 4.054 posetioca, što je solidan broj s obzirom na godišnje doba.\nLEPO UREĐEN GRADIĆ 15 KILOMETARA OD BANJALUKE Oaza za penzionere, beznađe za omladinu\nUgodna oaza za penzionere i beznađe za omladinu je najkraći zaključak o Čelincu, lepo uređenom gradiću petnaestak kilometara od Banjaluke.\nAbu Dabi sprema novo ČUDO usred pustinje\nJedna od najzelenijih ekoloških oaza na svetu niče u sred pustinje. Koliko god to možda zvučalo paradoksalno, 2020. godine postaće realnost nedaleko od Abu Dabija.\nOd oaze ostala pustara\nEkipa „Elektromreže Srbije“, dan pošto je posekla drveće i srušila ogradu placa bez znanja vlasnika, juče je očistila krš i lom koje je napravila.\nNije fatamorgana, ovo je PRAVA oaza\nU jednom od najsušnijih klimatskih područja na svetu postoji oaza sa raskošnim palmama, rascvetalim drvećem i tihom lagunom koja, kažu, ima lekovita svojstva.\nIma jedno mesto jedva vidljivo u pustinji, a kada mu se približite...\nUkoliko ste pretraživali pustinju Saharu preko servisa Google Map, možda ste uspeli da primetite jednu malu tačku koja se nalazi u Čadu.\nNije fatamorgana: Majušna oaza u Kini odoleva pustinji već 2.000 godina\nMalo je nedostajalo da pesak "proguta" drevnu oazu usred kineske pustinje, ali je kineska vlada to sprečila u poslednji čas.\nPrirodna oaza na levoj obali Dunava\nPočetkom izgradnje mosta Zemun - Borča, zemljište na levoj obali Dunava postaće veoma atraktivno i lako dostupno. U Urbanističkom zavodu već postoji studija „Čaplja“, koja predviđa formiranje nove ekološko rekreativne zone, veličine oko 580 hektara (kao dve Ade Ciganlije) koja bi se nalazila između Pančevačkog i novog, „kineskog“, mosta, tačno preko puta Velikog ratnog ostrva.\nMumija sićušne žene pronađena u egipatskoj oazi\nEgipatski arheolozi pronašli su u oazi Baharija neobično ukrašeni, gipsani sarkofag sa mumijom, dužine manje od jednog metra, prenosi “Dejli mejl”.\nNASILJE U RIJALITIJU Đedović udario Zadrugarku, uletelo obezbeđenje\nUPECAO VELIKU RIBU Usred priče da je u tajnoj vezi sa Anom Mihajlovski, Vuk Kostić objavio fotografiju


U “Ogrevu” sve za kuću iz snova, od podruma do krova - Zrenjaninski\nU “Ogrevu” sve za kuću iz snova, od podruma do krova\nPo svim prognozama, početak jeseni će nam priuštiti još lepog vremena, idealnog za radove oko kuće ili unutar nje.\nJoš ima vremena da zaštitite spoljašnje zidove i uradite sve što možete kako biste u toku zime uštedeli na računima za grejanje ili grejnom materijalu, poručuju iz kompanije „Ogrev“, uz napomenu da kod njih možete obezbediti komplet za demit fasadu, uz stiropor debljine 5, ili 10 centimetara.\nDodatnu izolaciju vašem domu pružaju i mineralna vuna, a za krov u „Ogrevu“ je u ponudi krovna folija (vodonepropusna, paropropusna) i crep, i sve to po izuzetno povoljnim cenama.\nSvoje kupatilo opremite modernim, dugotrajnim elementima, a za vas smo ovog puta izdvojili pločice iz čuvene kompanije „Cersanit“ model CAR, tuš kabinu Kolpa san, bez tuš kadice, po ceni od 20.220,00 dinara i izuzetno traženi model monobloka po ceni od 12.990,00 dinara, napominju u “Ogrevu”.\nDodajte završni sjaj zidovima „Polikolor“ disperzijama čija cena za kantu od 25 kilograma je već od 885,00 dinara.\nSve to i još mnogo toga, za kuću iz snova, od podruma do krova, možete pronaći u bilo kom od naših prodajnih objekata, poruka je iz kompanije „Ogrev“. I napomena što se tiče plaćanja – sve vam je dostupno : penzionim čekom, preko administrativne zabrane – sindikalna prodaja, čekovima građana, karticama i gotovinom, naravno…\nVeliki planovi za izgradnju biciklističkih staza u gradu i okolnim mestima


Izvor: B92, 05.Jul.2020, 08:10\nOko sedam hiljada biračkih mesta otvoreno je u 7 časova, a glasanje će trajati do 19 časova, kada će biti saopštene i prve procene rezultata jer tri najveće televizije zajednički rade >> Pročitaj celu vest na sajtu B92 << ankete sa glasačima na samom biračkom mestu.\nIako je Državna izborna komisija najpre odlučila da građani sa potvrđenom dijagnozom virusa korona neće moći da glasaju, posle odluke Ustavnog suda stav je promenjen, pa i zaraženi mogu glasati - ali preko "osobe od poverenja".\n*Glasači u Hrvatskoj ne moraju da nose maske, ali je preporuka da ih imaju.\nVaže i preporuke o poštovanju fizičke distance i dezinfekciji ruku, kao i savet za nošenje svoje hemijske olovke.\n*Tekst je ispravljen u delu koji se odnosi na to da birači moraju da nose maske. Radi se samo o preporuci i birački odbori ne vraćaju glasače u slučaju da ne nose maske.\nRTS: Hrvatska bira Sabor, izlaznost manja nego pre četiri godine\nDanas: Korona virus i izbori: Hrvatska bira deseti parlament od nezavisnosti\nRadio 021: Korona virus i izbori: Hrvatska bira deseti parlament od nezavisnosti\nKurir: HRVATSKA DANAS BIRA: 151 poslanika sabora bira 3,86 miliona birača


Upozorenje kupačima: Trebišnjica nije za kupanje Upozorenje kupačima: Trebišnjica nije za kupanje\nObjavljeno: 2. 7. 2019 u 16:53h\nIz Hidroelektrana na Trebišnjici danas su upozorili kupače da budu oprezni zbog povećanog nivoa vode u koritu Trebišnjice i niske temperature.\n“Već duži period, zbog havarije u HE “Plat” u Dubrovniku, HET radi u vanrednim okolnostima. Postignut je sporazuma sa hidroelektranom “Čapljina” sa kojom je dogovoreno da HET od 1. juna do kraja septembra u kontinuitetu ispušta dogovorenu količinu vode iz akumulacije “Trebinje” kroz grad. Istovremeno protočna hidroelektrana “Čapljlina” se obavezala da će obezbjediti proizvodnju struje” – navode u saopštenju iz trebinjskog HET.\nUporedo sa ispuštanjem većih količina vode kroz grad izvode se i radovi na betonskom kanalu ispod Trebinja sa ciljem smanjenja gubitaka vode, a ovi radovi u narednih nekoliko dana će dovesti do promjene nivoa i kretanja Trebišnjice u koritu.\n“Upozoravamo sve korisnike voda, kako one koji rade na kolima na Trebišnjici, tako i one koji uzimaju vodu iz korita da budu oprezni. Posebno oprezni trebaju biti kupači” – apeluju iz HET.\nOsim što ovog ljeta Trebinjci osvježenje ne mogu potražiti u Trebišnjici, zbog januarske havarije u HE “Plat” I visokog nivoa rijeke problema imaju I poljeprivrednici u trebinjskom polju koji ne mogu navodnjavati njive sa trebinjskih dolapa.\nTrebinjci su ovih dana osvježenje su potražili na Olimpijskom bazenu “Banje”, a od danas radi i kupalište u Bregovima, koje je proteklih dana obnovljeno i uređeno, u šta je HET uložio oko 300 hiljada KM.\nIz trebinjskog “Vodovoda” apelovali su na građane da hidrante ne koriste za zalijevanje ili u druge svrhe, jer su oni namjenjeni za protivpožarnu zaštitu.\nKazne za samovoljno korištenje hidranata su od 500 do 10 hiljada KM, zavisno da li se radi o građanima ili pravnim licima.


SEEbiz.eu / TREND / Čadež: Kompanije s kapitalom EU gube zbog kosovskih taksi oko 200 miliona evra\nMarko Čadež kosovske takse Kosovo Privredna komora Srbije\nDatum objave: 30.11.2018. - 21:50:26\nBEOGRAD – Predsednik Privredne komore Srbije Marko Cadež izjavio je danas da su veliki gubici kompanija zbog taksi od 100 odsto koje je uvela Priština na robu iz Srbije i BiH, a da će samo kompanije s kapitalom iz EU na godišnjem nivou izgubiti oko 200 miliona evra.\n„Ono što je novo, a u ponedeljak ćemo uputiti pismo i evropskim institucijama, to je da samo kompanije iz Srbije sa kapitalom iz država članica EU, ako ova odluka ostane na snazi, gube godišnje 200 miliona evra", rekao je Cadež za tv N1.\nSrpske kompanije, ukoliko se situacija ne promeni, kaže, samo u novembru i decembru, izgubice oko 50-tak miliona evra.\n„Naše kompanije, znamo i same koliko plasiramo na to tržište, samo za novembar i decembar, ukoliko ovo ovako ostane, gube oko 50-tak miliona evra, i to je samo gubitak od čistog izvoza. Od toga, 56 posto su samo poluproizvodi za dalju upotrebu, dakle, neki dole Albanac, koji ceka sirovinu, on gubi", rekao je Čadež.\nOn navodi da se mnogo ocekuje od posete komesara Johanesa Hana Prištini u ponedeljak.\n„Ocekujemo dosta od komesara Hana u ponedeljak Prištini. Mislim da je Komisija tu jasna, mi smo u svakodnevnoj komunikaciji i s Komisijom i sa privrednim komorama u Evropi i u regionu...Imamo jasne reakcija ka donosiocima odluka u Prištini da se jednostavno stvari moraju pomeriti i vratiti u neke normalne okvire", rekao je Cadež.\nPredsednik PKS je kazao i da „shvataju i politiku i razlicita politicka videnja i sagledavanja nekih pitanja".\n„Ali to nije ništa novo, to smo imali poslednjih 20-tak godina, pa smo poslovali, radili smo i na neki nacin umeli da funkcionišemo", rekao je on.


Uvođenje koordinatora za vigilancu u ZU\nZakon o medicinskim sredstvima („Službeni glasnik RS“, br. 105/2017) i Pravilnik o vigilanci („Službeni glasnik RS“, br. 3/2019) propisuju obavezu imenovanja i prijavljivanja Agenciji za lekove i medicinska sredstva Srbije (ALIMS) koordinatora za vigilancu od strane zdravstvene ustanove. Od 1. jula 2022. godine imenovano lice ima obavezu prijavljivanja incidenata (neželjene reakcije na medicinsko sredstvo) putem digitalne platforme ADIS.\nКoordinator za vigilancu je zdravstveni radnik zaposlen u zdravstvenoj ustanovi koji obavlja poslove u vezi sa organizovanjem i unapređivanjem sprovođenja dobre prakse u prikupljanju i prijavljivanju sumnji na incidente i komunikacije o rizicima primene medicinskih sredstava u zdravstvenoj ustanovi i koji je kontakt osoba zdravstvene ustanove za ALIMS, za vigilancu.\nS tim u vezi, Privredna komora Srbije u saradnji sa ALIMS-om, organizovala je edukaciju namenjenu koordinatorima za vigilancu medicinskih sredstava u zdravstvenim ustanovama, koja je obuhvatila i praktičnu obuku oko elektronskog poslovanja u sistemu ALIMS-a, a vezano za izveštavanje u sistemu vigilance.\nBliže informacije i prezentacije sa održane edukacije možete pogledati OVDE


23. godišnjica tragedije Hilsboro | SerbianForum\n23. godišnjica tragedije Hilsboro\nPolufinalne utakmice engleskog FA kupa ovog vikenda na Vembliju počeće minutom ćutanja povodom obeležavanja 23 godine od tragedije na stadionu Hilsboro.\nLiverpul i Everton sastaju se u subotu, a Totenhem i Čelsi u nedelju, igrači sve četiri ekipe nosiće crni flor oko ruke u znak sećanja na 96 navijača Liverpula koji su poginuli 15. aprila 1989. na stadionu Hilsboro u Šefildu.\n"Poštujemo Liverpul ovog vikenda. Shvatamo da obeležavanje tragedije ima značaj za klub i navijače, ali i širi značaj za našu igru", rekao je portparol FA Skot Fild.\nSubota će biti posebno emotivna za klub sa Enfilda, koji se dan pre godišnjice sastaje sa gradskim rivalom Evertonom. Liverpul je u ponovljenom susretu pobedio Notingem Forest, a potom je u finalu na starom Vembliju osvojio trofej FA kupa savladavši Everton rezultatom 3:2.\nKapiteni Liverpula i Evertona, Stiven Džerard i Fil Nevil, pre utakmice će uputiti reči podrške porodicama stradalih navijača i polaganjem cveća pored terena odati poštu žrtvama.\nTragedija na Hilsborou dogodila se kada su na već krcat deo stadiona pripadnici obezbeđenja i policija pustili još nekoliko hiljada navijača Liverpula. Lljudi u prvim redovima bili su prignječeni na zaštitnoj ogradi, a niko od nadležnih, čak ni većina navijača nije primećivala šta se dešava, sve dok nije bilo prekasno.\nOtvorena su mala vrata na zaštitnoj ogradi, neki su bežali tako što su se popeli na žicu, a kada je ograda pukla bilo je jasno da ima žrtava i mnogo povređenih. Tragediju je cela Velika Britanija gledala u direktnom prenosu na BBC.


- Tečnosti za grejne i rashladne sisteme\n- Aerosol preparati\n- Program rastvarača\nProizvodi „Aurore“ u trećoj deceniji rada, odlikuju se visokim kvalitetom što potvrđuje velika prisutnost na tržištu, atestna i druga prateća dokumentacija od nadležnih instituta i ustanova. Svi proizvodi se rade uz primenu najsavremenijih tehničkih dostignuća, od prvoklasnih, uvoznih sirovina, koristeći iskustva poznatih svetskih firmi: BASF, CIBA, Clariant, Hekst, MOL, ENI, SHELL…\nPostojeći proizvodni i skladišni kapaciteti „Aurore“ izgrađeni su po savremenim tehnologijama i važećim propisima sa svim potrebnim saglasnostima i dozvolama za rad uključujući i rad sa lako zapaljivim i otrovnim materijama.\nTrenutni nivo poslovanja baziran je precizno definisanoj dugoročnoj poslovnoj politici: razvoja, proizvodnje i kooperacije.\nPosedovanje odgovarajućeg voznog parka (opremljena za prevoz ADR robe) i magacinskog prostora u Beogradu, u značajnoj meri doprinose smanjenju rokova isporuke robe, time poboljšavaju konkurentnost preduzeća, i čine naše proizvode dostupnijim potrošačima na teritoriji Srbije.\nDoprinos kompanije na planu očuvanja i zaštite životne sredine ogleda se u masovnoj primeni Termofluida i novim ekološkim programom „ Bio circle surface technology“.\nDobra kvalifikaciona struktura i radno iskustvo zaposlenih garantuju korektnu poslovnu saradnju sa kupcima i potrošačima naših proizvoda\npetak, 30 oktobar 2020 13:45


Odnosi s medijima24.5.2018.\nTest iz predmeta "Odnosi s medijima" i upis ocena studentima koji su predmet položili preko projektnog rada, će se održati 20.06.2018. godine u 12h u sali 015.\nOcene sa odbrane projektnih radova možete videti ovde.\nOdnosi s javnošću - Odbrane domaćeg zadatka19.5.2018.\nInformacije o formatu prezentacije i rasporedu prezentovanja možete pogledati OVDE.\nOdnosi s javnošću - rezultati kolokvijuma18.4.2018.\nUvid u radove biće organizovan u utorak, 24. aprila u 16h u kabinetu 202a.


Škotska vlada će "uskoro" izneti nacrt zakona o organizaciji novog referenduma o nezavisnosti Škotske do 2021. godine, rekla je danas škotska premijerka Nikola Sterdžen.\n"Uskoro ćemo predstaviti nacrt zakona kojim se odredjuju uslovi za bilo koji referendum, sada ili u budućnosti, pod nadležnošću škotskog parlamenta", rekla je Sterdžen pred poslanicima u Edinburgu.\nŠkotska premijerka, liderka Škotske nacionalne partije (SNP), izrazila je nadu da bi se o tom predlogu moglo glasati do kraja ove godine.\nŠkoti su se već jednom izjašnjavali o nezavisnosti, ali je na referendumu iz septembra 2014. pobedu odnela opcija koja se zalagala za ostanak u Velikoj Britaniji. Međutim SNP nije odustao od svog cilja a referendum o Brexitu im je samo dao vetar u ledja. Na tom referendumu je 62 odsto Škota glasalo za ostanak u EU.\nŠkotski referendum stvorio više problema nego što je rešio\nJedan od argumenata zbog kog su Škoti 2014. odbili nezavisnost je bio rizik da će izlaskom iz Velike Britanije istovremeno napustiti i EU. Nekoliko godina kasnije, kako se ispostavlja, pripadnost Velikoj Britaniji vuče Škote iz EU.\n"Izbor izmedju Brexita i budućnosti Škotske kao nezavisne evropske nacije mora biti predložen tokom mandata ovog parlamenta", rekla je Sterdžen poslanica.\nOna je rekla da njena vlada želi da "gradjanima da izbor po pitanju nezavisnosti" pre narednih izbora u maju 2021.\nŠkotska premijerka je do sada pozivala na strpljenje oko referenduma dok se situacija s Brexitom ne razjasni.\n"Učinili smo sve u našoj moći da pomognemo da se izbegne kriza oko Bregzita u celoj Velikoj Britaniji", rekla je Sterdžen i izrazila žaljenje zbog toga što britanska vlada "ne služi interesima Škotske".\nOna je ocenila da su sadašnji uslovi decentralizacije u Velikoj Britaniji "potpuno neadekvatni" za zaštitu škotskih interesa.


Ljajić: Ideja o promeni imena škola deo predizborne kampanje\nTanjug 9. avgusta 2018. 10:00\nBEOGRAD – Potpredsednik vlade i ministar trgovine, turizma i telekomunikacija Rasim Ljajić kaže da je inicijativa Bošnjačkog nacionalnog veća, na čijem je čelu Sulejman Ugljanin, da škole u Tutinu, Novom Pazaru i Prijepolju promene imena, deo predizborne kampanje za izbore za nacionalne savete u novembru.\n„Ne mogu da nađem nijedno racionalno objašnjenje već da je ovo deo predizborne kampanje za izbore za nacionalne savete koji se održavaju u novembru. Kako drugačije da protumačite ideju za koju unapred znate da nema nikakve šanse da bude realizovana“, rekao je Ljajić za Tv Prva.\nOn je podsetio da promenu naziva imena škola moraju da predlože školski odbori, a da odobri Ministarstvo prosvete.\n„To je procedura koja sprečava svaku ideju koja može da dovede do novih etničkih podela koje nam u ovom trenutku nisu potrebne“, zaključio je Lajić.


Prva Oskar revija u bioskopima Cineplexx Prolog\nPočela je trka za najprestižniju nagradu sedme umetnosti! Ukoliko želite da ispratite svog favorita zlatne statue, idealna prilika su udobne sale i veliko platno bioskopa Cineplexx! Karte su u prodaji na blagajnama bioskopa!\nNe propustite da na velikom platnu bioskopa Cineplexx UŠĆE Shopping Center, Cineplexx BIG Beograd, Cineplexx Kragujevac Plaza i Cineplexx Niš u periodu od 26. februara do 4. marta, pogledate svoje favorite za nagradu Oskar! U okviru revije filmova nominovanih za prestižnu nagradu, na bioskopskom platnu biće prikazano četrnaest filmova koji su u trci za ovogodišnjeg pobednika u nekoj od selekcija, u terminima od 19:00 i 21:30 časova svakog dana.\nOstvarenje Giljerma del Tora "Oblik vode" vodi po broju nominacija ove godine, ima ih čak trinaest, zatim ratna drama „Dankirk” Kristofera Nolana sa 8 nominacija , film „Tri bilborda ispred Ebinga u Misuriju" koji ima 7 nominacija i „Fantomska nit” sa 6 nominacija.\nPored ovih biće prikazani i filmovi „Skver” , dobitnik Zlatne palme na Kanskom festivalu, istorijska drama „Viktorija i Abdul” i „Blejd Raner 2049” sa Harisonom Fordom u glavnoj ulozi, „Doušnik”,„Skrivena ljubav”, „Lady Bird”, „Beži”.\nKarte su u prodaji na blagajnama bioskopa Cineplexx, više informacija možete pronaći na sajtu www.cineplexx.rs .\nVin Diesel objavio fotografiju sa snimanja novog dela filma "Fast and Furious"


Manifestacijom 'Vincekovo' obilježen početak rezidbe loze na Buni - www.vecernji.ba\n25. 01. 2020. u 14:31 0 komentara 257 prikaza\nVincekovo je manifestacija koja okuplja nekoliko stotina ljudi, a koja se svake godine održava u mjesecu siječnju povodom blagdana svetog Vinka, koji se slavi 22. siječnja i smatra se zaštitnikom trsa i vinove loze pod imenom "Vincekovo".\n- Običaj na Buni je takav da vinski biskup blagoslovi vinograd jednog od domaćina, gdje se pristupa obredu razidbe i predaje se štap od prošlogodišnjeg domaćina ovogodišnjem. Štap je izrađen od trsa vinove loze samo za ovu manifestaciju, a dužnost svih domaćina je da taj štap čuvaju tijekom cijele godine- rekao je Pinjuh.\n- Biskup preliva vinom trs loze, na kojem su izvješene pršut, kobasica i panceta. Zatim domaćin uzme škare i krene obrezivati lozu- pojasnio je ovogodišnji domaćin Pinjuh.\nOjačajte imunitet: Pripremite napitak koji će vas sačuvati od virusa\nOpao broj dolazaka i noćenja turista u RS-u u siječnju


OPASAN OTPAD NAĐEN U NOVOM SADU Materija puna teških metala i drugih kancerogenih materija\nOpasan otpad od 1.816 tona, koji je pronađen u krugu novosadske fabrike HINS u stečaju krajem januara, sadrži otpad od ulja s teškim metalima i drugim kancerogenim supstancama opasnim po život i zdravlje ljudi.\nKako za novosadski "Dnevnik" navodi pomoćnik pokrajinskog sekretara za urbanizam i zaštitu životne sredine Nemanja Erceg, analizu pronađenog otpada je uradila ovlašćena laboratorija Instituta za zaštitu na radu, po zahtevu Osnovnog javnog tužilaštva iz Novog Sada, pri čemu je uzeto 40 uzoraka i za svaki je sačinio poseban elaborat.\nOn napominje da količina od 1.816 tona čiji uzorci su analizirani ne uključuje i otpad u osam podzemnih bazena, čija količina trenutno nije utvrđena i još uvek se ne zna da li je i u kojoj meri otpad u tim podzemnim bunkerima kontaminirao zemljište.\nOpasan otpad nađen u Novom Sadu\nErceg je podsetio da Osnovno javno tužilaštvo u Novom Sadu već vodi krivični postupak protiv odgovornih osoba firme "Step trans", zakupca-operatera skladišnog prostora i odgovornih osoba firme "Eko-karika".\n- Pokrajinski sekretarijat za urbanizam i zaštitu životne sredine u narednom periodu doneće rešenje kojim će naložiti operateru za tretman otpada "Eko-karika" i operateru za skladištenje opasnog otpada "Step transu" da hitno uđu u postupak zbrinjavanja opasnog otpada. Ukoliko oni to ne budu uradili, Sekretarijat će ući u prinudno izvršenje, što podrazumeva da se zapleni njihova imovina i da se iz toga obezbedi novac za zbrinjavanje opasnog otpada. Ukoliko ni na taj način ne bude obezbeđen novac onda će, nažalost, država, Pokrajina ili lokalna samouprava morati to da finansira iz budžeta - zaključio je Erceg.\nTakmičenje u Vrnjačkoj Banji za najduži poljubac\nVrnjačka Banja - Na Dan zaljubljenih, 14. februara, tačno u podne, na Mostu ljubavi u Vrnjačkoj banji biće šesti put organizovano takmičenje za najduži poljubac, pod nazivom "Poljubi me", najavila je Turistička organizacija Vrnjačke banje.